Xiaomi Mijia Mi Su Arıtma Sistemi 1A - incə su təmizləyicisi\nXiaomi su təmizləyicisinin üçüncü versiyası sələflərindən azaldılmışdır. Xiaomi Mijia Mi Su Arıtma Sistemi 1A "istifadə" əvvəli dərhal suyu təmizləyir. Suyun keyfiyyəti, havada olduğu kimi, Çində də böyük bir problemdir, buna görə bu iki sahədə məhsulların çoxu nəsil bazarda sərbəst buraxıldı. Belə əksikliyin, Burada maraqlıdır Çinin bir çömçə altında bir çömçə var? Hər kəsin fikri varmı?\nXiaomi Mijia Mi Su təmizləyicisi 1A\nYeni təmizləyici, sələflərindən fərqli olaraq, bir dəstə satılır, Xiaomi Mijia Mi Su Arıtma 1A, iki filtre daxildir və bütün taps dəstinə uyğun gəlir. Əsas hissə lavabonun altına yerləşdirilir və birbaşa su mənbəyinə qoşulur. Su təmizləyicisinin çıxışı daxil olan kran ilə bağlıdır. Xiaomi bəyan edir ki, iki filtr sayəsində təmizləyicidən keçiriləcək su 99,9% -dən bakteriya və ağır metallardan məhrum olacaq. Üzvi maddələrin 99% -i də silinəcəkdir.\nSet ilə təchiz olunmuş kran xüsusi keyfiyyəti olan LED-lərin keyfiyyətinə dair məlumat verir. Mərkəzdə TDS sensoru real vaxtda suyun keyfiyyətini arxa işığa ötürür. Əgər mavi işıq saçırsa, su yaxşı olur, narıncı olur, keyfiyyəti pisləşir. Toplanan məlumatlar və filtri aşınma dərəcəsi Mi Home tətbiqində yoxlanıla bilər, suyun keyfiyyəti azaldıqda və ya filtrləri dəyişdirmək lazım olduğunda bir bildiriş alacağıq.\nƏl masajı, PMA'dan Youp-də yenilikdir\nBir əvvəlki həftədə bir neçə əvvəlki kimi Xiaomi Mijia Mi Su Arıtma 1A da 1499 yuan, $ 238 olaraq qiymətləndirilirdi.\nMichał Aprel 9, 2018


Rəqibi İqbal Ağazadəyə meydan oxudu: “Qalib mən olacağam”\n21 Sentyabr 2015 14:43\n“Əgər qələbəyə ümidim olmasaydı, parlament seçkilərinə namizədliyi irəli sürməzdim”.\nBunu AzNews.az-a açıqlamasında Azərbaycan Sosial Demokrat Partiyasının sədri Araz Əlizadə deyib. Bildirib ki, bu ilki parlament seçkilərinə böyük ümidlə qatılıb: "Mən rəqiblərimə hörmətlə yanaşıram. Amma hesab edirəm ki, mən onlara qalib gələcəyəm".\nA.Əlizadə qeyd edib ki, sentyabrın 19-da 35 saylı Xətai üçüncü seçki dairə seçki komissiyasından imza vərəqələrini götürub: "Hazırda imzayığımı kampaniyası başlanılıb. Yaxın günlərdə bu kampaniya da uğurla başa çatacaq".\nXatırladaq ki, A.Əlizadə 35 saylı Xətai üçüncü seçki dairəsindən deputatlığa namizəd Ümid partiyasının sədri İqbal Ağazadə ilə rəqibdir. Yeni Azərbaycan Partiyasının isə sözü gedən dairədən namizədi Ağrılı Aliyə Reyman qızıdır.


04:27 03 Iyun 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Mextild Rossler: Azərbaycan mədəni sərvətlərinə, irs nümunələrinə diqqət və qayğı ilə yanaşır\nMextild Rossler: Azərbaycan mədəni sərvətlərinə, irs nümunələrinə diqqət və qayğı ilə yanaşır\nBakıda işə başlayan UNESKO-nun Ümumdünya İrs Komitəsinin 43-cü sessiyasında dünyanın 180-dən artıq ölkəsindən 2500-dən çox nümayəndə iştirak edir. Bakı sessiyasında UNESKO-nun Dünya İrsi Siyahısına daxil edilmək üçün üzv dövlətlər tərəfindən təqdim olunmuş 36 namizəd fayl nəzərdən keçiriləcək. Namizədliyi irəli sürülmüş faylların 28-i mədəni, 6-sı təbiət, 2-si qarışıq (təbiət və mədəni) abidələr sırasına daxildir. Eyni zamanda, Bakıda UNESKO-nun siyahısında olan və təhlükə ilə üzləşən 166 abidənin hazırkı vəziyyəti müzakirə ediləcək.\nBu sözləri AZƏRTAC-a müsahibəsində UNESKO-nun Dünya İrs Mərkəzinin direktoru xanım Mextild Rossler deyib.\nXanım M.Rossler tədbirin əhəmiyyətini vurğulayıb. Tədbir çərçivəsində təşkil edilən Abidə Menecerlərinin Forumu və Gənc Peşəkarlar Forumunun işini yüksək dəyərləndirən direktor təşkil edilən sessiyalarda maraqlı müzakirələrin şahidi olduğunu diqqətə çatdırıb. Bildirib ki, UNESKO-nun Dünya İrs Komitəsinin 43-cü sessiyasında iştirak etmək üçün Bakıya bu sahənin çoxsaylı mütəxəssisləri toplaşıb. Burada olduğumuz bir neçə gün ərzində biz təşkilati işlərin yüksək səviyyədə həyata keçirildiyinin şahidiyik. Eyni zamanda, onu da qeyd etmək istərdim ki, Azərbaycan mədəni sərvətlərinə, irs nümunələrinə diqqət və qayğı ilə yanaşır.\nBu gün Qobustan Milli Tarix-Bədii Qoruğunda olduğunu söyləyən Mextild Rossler buradakı nadir qayaüstü rəsmlərə heyranlıqla baxdığını və ərazinin açıq səma altında qoruq-muzey kimi böyük şöhrət qazandığını vurğulayıb.\nUNESKO-nun Dünya İrs Mərkəzinin direktoru Mextild Rossler əmin olduğunu bildirib ki, on gündən sonra hər bir iştirakçı Bakıdan xoş təəssüratlarla ayrılacaq.\nYeni Azərbaycan kinosunun ABŞ-da qazandığı uğur16:47 30.06.2019\nQədim türk inancları16:47 30.06.2019\nƏdibin həyatının ən az öyrənilmiş üç ili...16:47 30.06.2019\n“Dünyanı uşaqlara verin!”16:47 30.06.2019\n“Unudulmayanlar” layihəsinin onlayn mühazirəsi Hüseynqulu Sarabskiyə həsr edilib16:47 30.06.2019\nƏdəbiyyatın əbədiyaşarlıq ünvanı16:47 30.06.2019


3 İyun 2020 08:32\nSəudiyyə Ərəbistanı hasilatın sentyabra qədər deyil, ilin sonunadək hazırkı həcmdə saxlanmasının tərəfdarıdır\nDünya neft bazarı OPEK+ ölkələri nazirlərinin görüşü ərəfəsində gedən müzakirələr, sızan xəbərlərə müsbət reaksiya verməkdədir. Artıq Bakı vaxtilə iyunun 2-də saat 16:08-ə olan məlumata görə, Londonun “ICE Futures” birjasında “Brent” markalı neftin avqust fyuçerslərinin bir barelinin qiyməti 2,58 artaraq 39,31 dollar təşkil edib.\nNyu-Yorkun “Nymex” əmtəə birjasında WTI markalı neftin iyul fyuçerslərinin bir barelinin qiyməti isə 2,45 faiz artaraq 36,31 dollar olub.\nQeyd edək ki, OPEK+ ölkələri nazirlərinin 9-10 iyunda toplaşması nəzərdə tutulurdu. Lakin Əlcəzairin energetika nazirinin müraciətindən sonra toplantının iyunun 4-də keçirilməsi məsələsi gündəmə gətirildi. Artıq əksər ölkələrdən bu təklifə müsbət cavab verildiyi bildirilir.\nKeçiriləcək toplantıda əsas müzakirə mövzusunun isə hasilatın gündəlik 9,7 milyon barel azaldılmasına dair razılaşmanın müddətinin ən azı sentyabra qədər uzadılması olacaq. “The Wall Street Journal”ın yazdığına görə, hasilatçıların çoxu bu müddətlə razılaşıblar.\nWSJ yazır ki, Səudiyyə Ərəbistanı hasilatın sentyabra qədər deyil, ilin sonunadək hazırkı həcmdə saxlanmasının tərəfdarıdır. Bu ölkədə hesab edirlər ki, Çin, Avropa və ABŞ-da iqtisadiyyatların koronavirus pandemiyasının yaratdığı böhrandan çıxması prosesi gözlənildiyindən daha sürətlə gedir, neftə tələbat da buna uyğun artıq. Lakin bu artıma rəğmən, neft istehsalçıları bazara iyuldan etibarən daha çox xammal çıxartmağa başlasalar, qiymətlər 35-40 dollardan yuxarı qalxmayacaq. Dövlət büdcəsi neftin 80 dollar qiyməti ilə hesablanmış Səudiyyə Ərəbistanı üçün isə bu, qətiyyən əlverişli deyil.\nƏr-Riyadın təklifinə əsas etiraz edənsə Rusiyadır. Rusiya indiki hasilat həcminin sentyabra qədər saxlanmasını, ondan sonra isə aprelin 12-də OPEK+ çərçivəsində nəzərdə tutulduğu qaydada artırılmasını təklif edir.\n“İnterfax” agentliyinin yaydığı məlumatda bir neçə gün əvvəl Rusiyada neft şirkətləri rəhbərləri ilə energetika naziri Aleksandr Novak arasında keçirilən görüşdə bu məsələnin müzakirə olunduğu bildirilir. Şirkətlərin bəziləri hasilat həcminin sentyabra qədər dəyişməz qalmasına etiraz etsələr də, çoxluğun təklifə tərəfdar çıxdığı qeyd edilir.\nOnu da qeyd edək ki, getdikcə gərginləşməkdə olan ABŞ-Çin münasibətləri neft bazarı üçün ciddi təhdidlər formalaşdırır. Xüsusilə Honkonqa dair Pekində qəbul olunan qanunvericilik layihəsi ABŞ-ın kəskin etirazlarına, Honqkonq və Çinə qarşı sanksiya və iqtisadi xarakterli addımların atılmasına səbəb olub. Bu vəziyyət ABŞ-la Çin arasında yanvarda imzalanmış ilkin ticarət sazişinin icrasını böyük təhlükəyə atmış olub. "Bloomberg" agentliyinin məlumatına görə, artıq Çin hökuməti əsas idxalçı şirkətlərə ABŞ-dan bir sıra kənd təsərrüfatı məhsullarının alışını dayandırmağı tapşırıb. Bura ilk növbədə soya aiddir. Dövlət kənd təsərrüfatı məhsulları treyderləri olan “Cofco” və “Sinograin”ə alışı dayandırmaq əmr olunub. Bundan əlavə, Çindəki mənbələr “Bloomberg”ə ABŞ-dan həmçinin pambıq və qarğıdalı alışının da dayandırılması tapşırılıb. Çin alıcıları ABŞ-dan irihəcmli donuz əti sifarişlərini də ləğv ediblər.\nGöründüyü kimi, hələlik neft bazarı OPEK+ çərçivəsində hasilatın mövcud həcminin saxlanacağı xəbərlərinin pozitiv təsiri altında qiymət artımı yaşamaqdadır. Lakin ekspertlərə görə, ABŞ-Çin ticarət müharibəsinin yenidən alovlanması baş verərsə, bu, bazarda neqativ proseslərin başlanması, qiymətlərin yenidən azalması ilə də nəticələnə bilər.(Musavat.com)


Türkiyə hökumətində böyük dəyişiklik GÖZLƏNİLİR - xezernews.az\nTürkiyə hökumətində böyük dəyişiklik GÖZLƏNİLİR\nTürkiyə siyasI dairələrində diqqət mərkəzində olan iki məsələdən biri növbədənkənar seçki, digəri isə Nazirlər Kabinetinin dəyişilməsidir.\nErkən seçkilərin keçirilməsi bir müddətdən sonra gündəmdən düşsə də, Ankara dairələrində bu ay ərzində sürpriz kabinet dəyişikliyi müzakirə obyektinə çevrilib.\nXəzərNews.az Türkiyə KİV-nə istinadən xəbər verir ki, əldə edilən məlumata görə, hakim Ədalət və İnkişaf Partiyası (AKP) mart ayının sonuna qədər bitirilməsi planlanlaşdırılan rayon qurultaylarından sonra böyük qurultay qərarı alacaq. Böyük qurultayın keçirilmə vaxtı ilin sonuna qədər olsa da, partiya seçkilərdən öncə yenidənqurma üçün məclisi ən gec apreldə təşkil edəcək. Yeni təşkilatlanmadan dərhal sonra seçki kabinetinin təyin ediləcəyi bildirilib.\nSon bir ayda AKP dairələrində “yanvar süprizi” haqqında fikirlər səsləndirilir. İddia edilir ki, prezident Rəcəp Tayyib Ərdoğan kabinet dəyişikliyi üçün böyük qurultayın qərarlarını gözləməyəcək və bu dəyişikliyi yanvarda sürpriz bir şəkildə edəcək.\nDəyişikliyin əsas səbəbi kimi Nazirlər Kabinetində uyğunluq problemi, layihə hazırlamaq və güclü istək çatışmazlığı olduğu bildirilir.\nBir müddətdir bəzi nazirlər arasında mübahisələrin olduğu, prezidentin əhəmiyyət verdiyi layihələrin təxirə salındığı, baş nazir Binəli Yıldırımın gündəlik münasibətlərdə problemi olan nazirlərin olduğu iddiaları ən çox müzakirə edilənlər arasındadır.\nNazirlər Kabinetində 18 nazirin dəyişəcəyini iddia edənlər də var. Bu fikirlər yalnız siyasi dairələr arasında deyil, eyni zamanda yuxarı instansiyalarda da səsləndirilməyə başlanıb. AKP erkən kabinet dəyişikliyinin faydası olmayacağını, böyük qurultaydan sonra dəyişikliklərin edilməli olduğunu deyənlər var.\nAKP dairələrində İstanbul, Ankara, İzmir, Bursa, Qaziantep və Antalya kimi böyük şəhərlərdə xidmət edən nazirlərin istefaya göndəriləcəyi irəli sürülür.\nQeyd edək ki, daha öncə 2017-ci il iyulun 19-da yeni Nazirlər Kabineti formalaşdırılmışdı. Müdafiə naziri Fikri İşıq baş nazirin müavini təyin edilmişdi. Baş nazirin müavini Nurətdin Canikli isə müdafiə naziri olmuşdu.


Xəbərlərin siyahısı: 10.04.2017 » GundemXeber İnformasiya Portalı\nGundemxeber.biz » Xəbərlərin siyahısı: 10.04.2017\nZiya Məmmədovun keçmiş müşaviri həbsdən yayına biləcəkmi? - Çingiz Baxşıyev özü ittiham obyektinə çevrilir\nTarix: 10-04-2017, 13:31 Bölmə: Ölkə Oxunub: 246\nSabiq nazir Ziya Məmmədovun keçmiş müşaviri Çingiz Baxşıyevin özü istintaq orqanlarının diqqət mərkəzinə gəlib. Onun fəaliyyətinin yoxlanılacağı haqda məlumatlar var.\nMətbuat Şurası “reket” KİV-lərlə mübarizəyə DTX, Prokurorluq və DİN-i cəlb edir – Yeni layihə\nTarix: 10-04-2017, 13:29 Bölmə: Ölkə Oxunub: 252\n“Bu gün Mətbuat Şurası “reket” yönümlü mətbuat vasitələri ilə mübarizə aparır. Bu səlahiyyət Mətbuat Şurasına jurnalistlərin qurultayında həvalə olunub. Bununla bağlı “reket” jurnalistikaya qarşı mübarizə komissiyası fəaliyyət göstərir. Həmin komissiya belə şikayətlət olarkən onları araşdırır və qərar verir”.\nİcra başçısı bir yandan, oğlu da bir yandan... - İDDİA\nTarix: 10-04-2017, 13:27 Bölmə: Siyasət Oxunub: 303\nAğdamın icra başşısı Raquf Məmmədov və oğlu Sənan Məmməzadə ilə bağlı redaksiyaya ilginc məlumatlar daxil olub. Azerinews.tv bildirir ki, adının çəkilməyin istəməyən şəxs başçı oğlunun son aylar bahalı avtomobil və dəbdəbəli villalar həvəskarı olduğunu müşahidə etdiyini bildirir. Mənbəmiz, kiçik bir dövlət idarəsində işləyən bir şəxsin qısa müddət\nİlin müəlliminin intim görüntüləri interneti alt-üst etdi - FOTO\nTarix: 10-04-2017, 13:24 Bölmə: Dünya Oxunub: 301\nBiabırçı kadrları yayanı 3 il müddətinə həbs cəzası gözləyir\nXamenei: "ABŞ-ın əvvəlki rəhbərliyi İŞİD-i yaratdı, indiki də güclənməsinə köməklik edir"\nTarix: 10-04-2017, 13:22 Bölmə: Dünya Oxunub: 181\nSuriyaya raket zərbəsi ABŞ-ın növbəti strateji səhvi oldu.\nBu hücum həm xristianlara, həm də... - Sisi\nTarix: 10-04-2017, 11:27 Bölmə: Dünya Oxunub: 191\nKilsələrdə törədilən terror aktları həm müsəlmanlara, həm də xristianlara qarşı yönəlib.\nABŞ-dan ziddiyyətli açıqlama: Prosesə Əsəd də qatılmalıdır\nTarix: 10-04-2017, 11:26 Bölmə: Dünya Oxunub: 207\nSuriyada siyasi həll prosesinə prezident Bəşər Əsəd də qatılmalıdır.\nYığmamız Albaniyanı darmadağın etdi\nTarix: 10-04-2017, 11:24 Bölmə: İdman Oxunub: 283\nFutzal üzrə Avropa çempionatının əsas mərhələsinin qrup oyunları çərçivəsində “B” qrupunda yer alan Azərbaycan milli komandası aprelin 9-da Bakı İdman Sarayında Albaniya yığması ilə qarşılaşıb. Görüşdə millimiz rəqibini 5:0 hesabı ilə məğlub edib.\nKanadada qar uçqunu nəticəsində 5 nəfər itkin düşüb\nTarix: 10-04-2017, 11:22 Bölmə: Dünya Oxunub: 196\nKanadanın qərbində baş vermiş qar uçqunu nəticəsində 5 nəfər itkin düşüb.\nŞəmkirdə elektriki cərəyan vurub\nTarix: 10-04-2017, 11:21 Bölmə: Ölkə Oxunub: 205\nİyul 2020 (181)


Çiyələkli dondurma resepti » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 2-08-2015, 16:30\n100 qram çiyələk\n250 qram süd\nyarım çay qaşığı nişasta\n50 qram portağal şirəsi\n3 xörək qaşığı limon şirəsi\nÇiyələk blenderdə xırdalanır. Sonra meyvə püresinin üzərinə süd əlavə edilərək, qaynadılır. Nişasta 1 xörək qaşığı suda həll edilərək, isti-isti meyvəli südlü qarışığın içərisinə əlavə olunur və qaynadılır. Qarışıq otaq temperaturuna qədər soyudulur. Yumurta sarısı şəkərlə çalınır, sonra südlü qarışıq apelsin və limon şirəs ilə birgə onun üzərinə əlavə olunur. Alınan kütlə paslanmayan formalara tökülərək, soyuducuya qoyulur. O, 5 saat buzxanada saxlanılır və mütəmadi olaraq qarışdırılır. Hazır dondurmanı badam ilə bəzəyin.\nloading... Ləziz küncüt peçenyesi resepti\ndondurmani cox sevirem,amma ciyelekli yox.\n25 avqust 2015 10:38\ndondurmaa coooooox sevirem ee gorunusu superdi mence dadli olar ee\n4 avqust 2015 09:16\nEn sevdiyim dondurma novudu birde en cox planbiri yeyirem\n# 14 Çox çetindir üreyin yanarken "qismet" deyib susmaq... ...AdaDunyam``\ndondurmasiz bir gunum olmasin))\n2 avqust 2015 22:55\n# 13 Sadəcə və sadəcə sizdəki bu üç şeyi görə bilən insana güvənməlisiniz ; Gülüşünüzün ardındakı kədəri. Qəzəbinizin ardındakı sevgini. Səssizliyinizin ardındakı səbəbi... Melek5\nEn sevdiyim meyvedi ciyelek qaldiki dondurmasina lap ela olur\n2 avqust 2015 22:14\n# 12 Sonra canından çox sevdiyin insan,heç layiq olmadığın sözləri dedikdə yaşarkən ölmək nədir öyrənirsən.. VIP\nCiyələkli dondurma mənim ücün digər dondurmalara baxanda birinci yerdədi\n2 avqust 2015 21:42\n# 11 Başımın üstündə Allah,yanımda ailəm olsun. xeyalperest\nceyelekli dondurmanin dadi gozel olur olsade yesek\nDondurmani cox sevirem, buda dadli olar yeqin ki, ancaq alinma dondurmani ustun tuturam, tesekkur.\n2 avqust 2015 20:06\n# 9 Əsl "DOST" göydəki ulduzlar kimidir, qaranlıq çöküncə ilk onlar görünər... yasemin\nçiyələkli hər şeyi sevirəm...ama zənnimcə alınma daha yaxşıdır....tşklər\n2 avqust 2015 19:47\n# 8 Allah bizlere duamizi yasamagi qismet etsin.. InsAllah Narın Yağış\nÇiyələkli olan heç bir nə şirniyyat nə dondurma nə tort bəyənmirəm.. 2 avqust 2015 19:04\n# 7 Ay çiçeği, Güneşe sırtını dönmez ... yarpaq33\nEn coox sevdiyim ciyelekli dondurmadi\n2 avqust 2015 17:49\nMeyveli ve yaxud vanilli wokoladli her novunu sevirem amma evde hazirlanma o qederde alinmanin yerini vermez deye duwunurem\n2 avqust 2015 17:42\n# 5 Bəzən, xoşbəxt insan qalmaq üçün, nəyisəbilməmək lazımdır...Nəyisə görməmək... ALESSANDRA\nher bir dondurmani seviremgunde birin yemesem olerem)hazır alınma yaxsidi mence neyinki evde hazirlanma...\n2 avqust 2015 17:37\nCiyelekli dondurmalari cox sevirem. Cox lezzetli olur.\nÇo..xx sevirəm dondurmanı. çiyələkli dondurma da sevirəm. amma hazır almağa üstünlük verirəm....666...\n2 avqust 2015 17:04


Türkiyə 2018-ci ildə 43 min yeni hərbi personal işə götürəcək\nOxunub: 569 14:54 11 Yanvar 2018\nTürkiyə Silahlı Qüvvələri (TSQ) 2016-cı il çevriliş cəhdindən görə 8000-dən çox heyətin işdən çıxarılması və həbs olunmasından sonra yaranan boşluqları doldurmaq və cari ehtiyacları qarşılamaq üçün 2018-ci ildə 43000 yeni hərbi personal işə götürəcək.\nOrdu.az “Janes”ə istinadən xəbər verir ki, bu barədə Ankarada mətbuat konfransında iştirak edən Türkiyə müdafiə naziri Nurəddin Canıkli bildirib.\nOnun sözlərinə görə, TSQ-nin tədris və məşğulluq sistemi uğursuz çevriliş cəhdindən sonra yenidən işlənilib. TSQ cari ehtiyacları qarşılamaq üçün 9700-dən çox personalı işlə təmin edəcək. Bunların 3761-i zabit, 5992-si isə gizir olacaq.\n2017-ci ildə Türkiyə Quru Qüvvələri üçün 855 zabit və 1518 gizir, Hərbi Dəniz Qüvvələri üçün 226 zabit və 704 gizir, Hərbi Hava Qüvvələri üçün 527 zabit və 1127 gizir, Xüsusi Təyinatlı Qüvvələr üçün isə 155 zabit və 250 gizir işə götürülüb.\nTeqlər: TSQ Türkiyə\nOxunub: 570 14:54 11 Yanvar 2018


Xülasə - Dədə Qorqud ● 2016\nBu məqalədə oğuz epik ənənəsində “Oğuzun yeyilməsi” mifologeminin mövcud olması “Dədə Qorqud kitabı”nın mətni əsasında mətnaltı laylardan bərpa olunub diqqətə çatdırılır. Oğuz elinin Təpəgöz tərəfindən yeyilməsinin yalnız bədii hekayət olmaması və mifologem kompleksi təşkil etməsi ilk dəfə araşdırılıb elmi ictimaiyyətə təqdim olunur.\nAçar sözlər: Qazan, Təpəgöz, Basat, Oğuz elinin yeyilməsi, mif, mifologem.\nTHE RESTORATION MYTHOLOGEM “OGHUZUN YEYILMESI”\n(“BEING EATEN OGHUZ”) IN THE EPOS “THE BOOK OF DEDE GORGUD”\nIn this article the existence of mythologem “Eating of Oghuz” in Oghuz epic tradition on the base of the text “The Book of Dede Gorgud” being restored from the under text levels is being attracted to the attention. Not being only the artistic legend Oghuz nation’s eating by Tepegoz and organizing the mythologem complex for the first time is represented to the scientific society.\nKey words: Gazan, Tepegoz, Basat, eating of Oghuz nation, myth, mythologem\nМИФОЛОГЕМ “СЪЕДАНИЯ ОГУЗ"А «В КНИГЕ МОЕГО ДЕДА КОРКУДА»\nВ этой статье доводится до сведения существование мифологемы «Поедание Огуза» в Огузской эпической традиции, восстанавливаясь из подтекстовых слоев на основе текста “Китаби-Деде Коркут”. В научной общественности впервые в исследованном виде представляется то, что поедание Огузского племени является не только художественным повествованием, но и образует мифологемный комплекс.\nКлючевые слова: Газан, Циклоп, Басат, поедание Огузского племени, миф, мифологема.\nMəsələnin qoyuluşu. Oğuz epik ənənəsinin əsasını təşkil edən oğuznamələrdə, xüsusilə də bu epik-tarixi və mifoloji sistemi özündə daha geniş səviyyədə əks etdirən möhtəşəm Oğuz abidəsi “Dədə Qorqud kitabı”nın bədii-təsviri ifadə planında, həmçinin mətnaltı laylarda bir çox motiv, mifologem, hətta süjet xətti mövcuddur. Təəssüf ki, geniş kompleks təşkil edən bu kimi motiv, mifologem və s. əsas etibarilə diqqətdən kənarda qalmışdır. Biz bu mövzuda apardığımız araşdırma nəticəsində bu məqalədə “Oğuzun yeyilməsi” mifologemini elmi ictimaiyyətin diqqətinə çatdırırıq.\nİşin məqsədi. Oğuz epik sistemində, oğuznamə mətnlərində, xüsusilə DQK-də indiyə qədər gizli qalmış mifologem(lər)i aprobasiya edib elmi auditoriyaya təqdim etməkdir.\nOğuz elinin yeyilməsi strukturda şifrələnmiş məlumat səviyyəsindən bərpa olunan mifologem olaraq (“Tülu quşun yavrusı” da mifologemdir) nağıl təhkiyəsinə transformasiya olunan “Əjdahanın suyun qabağını kəsməsi” motivi kimi üzə çıxır. “Məlikməhəmməd” nağılında əjdahanın hər gün bir qız yeməsi və onları yediyi zaman da müvəqqəti olaraq suyun qabağının açılması (1, 21) mətn strukturunda anaxaqanlığın ataxaqanlıqla əvəzlənməsini məlumat olaraq saxlayırsa, müəyyən bir toplumun, elin, elatın ritual ənənəsini qurban vermə aktını işarələyirsə, digər tərəfdən də “yeyilmə situasiyasının” qəhrəman törətmə funksiyası olduğu (nağılda Məlikməhəmməd, dastanda Basat) aşkarlanır. DQK-də isə belə görünür ki, Qazan xanın Basata mane olmaq istəməsi qəhrəmanlıq aktının “bezə, miskin umıdı” olaraq özü tərəfindən həyata keçirməli olması, əgər o bacarmayıbsa, digərlərinin buna cəhd etməsinin mənasızlığını əsaslandırmasından irəli gəlir. Qazan xanın Təpəgözlə savaşıb ona qalib gələ bilmədiyini dediyi kimi, eyni semantik cərgəyə aid olan yeddi başlı əjdaha ilə savaşının da eyni nəticə verdiyini deməsi həm bu aktın yalnız ona məxsusluğunu iddia etməsini göstərir, həmçinin də zaman anlamında hələlik “yeyilməklik dövrünü” işarələməklə eyni mif motivini (mifologemi) şərtləndirir. Təpəgözlə savaşında:\nQara uran qopdı Dəpəgöz,\nƏrş yüzində çevirdim, alımadım, Basat!\nQara-qara tağlarda çevirdim, alımadım, Basat!\nQalın sazlarda çevirdim, alımadım Basat! (2, 100).\nYeddibaşlı əjdaha ilə savaşında: –\nYedi başlu əjdərhaya yetüb vardım,\nHeybətindən sol gözüm yaşardı.\nHey gözüm, namərd gözüm, müxənnət gözüm,\nBir yılandan nə var ki, qorxdun! – dedim (2, 117, 118) deyir.\nDiqqət edilsə, aydın görünər ki, Qazan xan burada gözündən şikayət edir, onu namərd adlandırır. Basat da məhz Təpəgözə gözünü çıxarmaqla qalib gəlir. Qazanın gözünün müxənnət olmasına səbəb olan xtonik varlığın (əjdahanın, ilanın semantik düzümdə Təpəgözün) gözünün Basat tərəfindən çıxarılması Qazan üzərində üstünlüyü, hətta onun umıdı olması anlamını işarələməklə bərabər strukturda əhəmiyyətli lay səviyyəsini aşkarlayır. Təpəgözün zəif olan yeri “gözündən ğeyri yerdə ət yoqdır” (2, 101) epik mətndə mifologem olaraq üzə çıxır, Təpəgöz-Polifem variasiyası, motiv səviyyəsi olduğu kimi, “Təpəgöz gözü” də “Axilles dabanı” ilə türk-oğuz-yunan mifoloji strukturunun mifologem görüntüləridir. Mənfi və müsbət anlamların situasiya təzahürü olaraq mənfidə (Təpəgözdə) müsbətdə (Axillesdə) aşkara çıxan faktor eyni, funksiya isə işlənmə situasiyasına görə bir-birinə ziddir. K.Abdulla Təpəgözün birgözlü olmasını qəhrəmanlıq aktının törənməsi üçün əvvəldən hazırlanan mif strategiyası, kompozisiya tələbatı kimi dəyərləndirir. Əgər Təpəgöz iki gözlü olsaydı, Basat onun bir gözünü çıxararkən Təpəgöz onu ikinci gözü ilə görüb həlak edə bilərdi (3, 124-125). Diqqət çəkdiyimiz kimi Basat Təpəgözə ona görə qalib gələ bilir ki, onun gözünü çıxarır. Həmçinin onun gözünü çıxarmaq imkanı mətndə reallaşır. Lakin bu təkcə Təpəgözün bir gözünün olması səbəbindən deyil, o tək gözün nəyi ifadə etməsi, hansı semantik anlamla yüklənməsi səbəbindəndir. S.Rzasoy bu anlamı “gözdən doğulma” mifologemi olaraq açıqlayarkən Təpəgözün günəşi oğurladığını (divin və əjdahanın nağıllardakı funksiyası), oğurlanmış günəşin onun gözündə udulduğunu, Basatın isə onun gözünü çıxarmaqla günəşi azad etdiyini yazır və Oğuz elinin günəşinin özünə qaytarılması funksiyasının Basatda işarələndiyini qeyd edir (4, 138, 39). Beləliklə, aydın olur ki, Basat Təpəgözün gözünü çıxarmaqla “Tülu quşun yavrusı”, yəni doğan günəşin yaxını, balası, Oğuz elinin “Bezə, miskin umıdı” olmasını iddia edir və Bozoq yerinin ona məxsus olmasını bildirməklə xan öyünclərinin də sahibi olmasını görüntüləyir. Hər halda bu ozan təhkiyəsinin mükəmməl işarəviliyi ilə bərabər məlumat şəbəkəsinin şüurdan mətnə köçürülən kod sistemindən mexaniki olaraq aşkarlanır. Əslində Basat Təpəgözə qalib gəlməli deyildi. Çünki Təpəgöz Basata ölümünün gözündən deyil, Oğuz elinin yığılıb gəlib onun üstünə hücum çəkdiyində öz atdığı sal qayaların başına düşməsindən, öz başına daş salmasından olacağını gözlədiyini deyir:\nQalın Oğuz bəgləri üzərimə yığılub gələ, derdim.\nQaçubanı salaxana qayasına girəm, – derdim.\nAğır mancılaq taşla atam, derdim.\nEnüb taş, başıma düşibən öləm, derdim (4, 103).\nMəhz Oğuz elinin yığılıb gəlməsi, Qalın Oğuzun ona (hətta yerini belə müəyyən edir) hücum etməsi təbiidir ki, Qalın Oğuzun başçısı, “Bezə, miskin umıdı” Qazan xanla reallaşa bilər (Bayındır xan ənənəvi olaraq savaşlarda iştirak etmir). Demək, Basat Təpəgözün üstünə getməmiş hələ Təpəgöz bilirdi ki, Qazan xan “Bezə, miskin umıdı” olaraq ona qalib gəlməlidir. Lakin hələ bunun zamanı çatmayıb və oğuz elinin yeyilməsi davam edir. Qazanın Basatı saxlaması bu dayanmış funksiyanın bir gün işə düşəcəyindən, bunun isə yalnız Qazanın özü ilə reallaşacağından xəbərdar olmasından da irəli gəlir. Məhz “Oğuzun yeyilməsi” dayandıqdan sonra Qazanın xtonik varlığa, Təpəgözlə eyni semantik cərgəni təşkil edən nəhəng “İlana qalib gəlməsi, onun başını kəsməsi” Əbülqazi Oğuznaməsinə düşən Dədə Qorqud tartımında aşkarlanır:\nMavi göydən enib gəldi canlı ilan,\nHər adamı udar idi görən zaman.\nSalur Qazan başını kəsdi, vermədi aman,\nAlplar, bəylər görən varmı Qazan kimi?! (5, 98).\nHalbuki Dədə Qorqud Oğuznaməsində Qazan xanın əjdahaya gücü çatmaması, heybətindən namərd gözünün yaşarması deyilir (2, 118). Bəs necə olur ki, Basat bu gələcək zamanı qabaqlayır və Təpəgözün həlakını gerçəkləşdirir? Çünki Basat Qazan xanı eşitməyib ata-anasını, “Bezə, miskin umıdı” olmağa qurban verir. Öz ata və anasının Qaba ağac və Qağan aslan (onu bəsləyən şir və ulu nənə) olduğunu elan edib bioloji atanı (Aruzu) daha uzaq əcdada və mənəvi – mifoloji atası olan Qaba ağaca (dünya ağacı və Oğuz xan) dəyişir, bu ata-anaya söykənib Təpəgözə qalib gəlir. Elə bu səbəbdən də Basat XII boyda Aruzun yanında görünmür, onun həlak edilməsinə laqeyd qalır. Qazanın Aruzun başını kəsdirməsi müxtəlif struktur-semantik törəmələrlə birlikdə eyni zamanda “Bezə miskin umıdı”nın Basatdan geri alınmasına xidmət edir. Axı Aruz da Təpəgöz kimi xaosu təmsil edib hətta xaotik keyfiyyətləri ilə diqqət çəkir. O at ağuzlu qoca Aruzdur (2, 42). Eyni anlamın situasiyadan asılı olaraq mənfi və müsbət şəkildə işlənməsi imkan verir ki, bu situasiyada Aruz xtonik anlamları özündə cəmləsin. Hətta Təpəgözün tək gözündən ehtiyat etməyən Aruz onu oğulluğa da götürür (2, 99). Çünki bu vəziyyətdə Aruz Təpəgöz ilə öz arasında ümumi oxşarlıq sezir (tək gözlü-at ağızlı) Basatın Təpəgözə “ağsaqqallı-ağbirçəkli ata-anasını incitməsini, qardaşı Qıyan Səlcuğu öldürməsini” deməsi onun savaşı üçün əsas olsa da, (2, 102-103) əslində Basat Aruzdan incikliyini müxtəlif görüntülərlə üzə çıxarır və Bozoq (Dış Oğuz) tayfasının itirilmiş hüquqlarını, ali hakim statusunu bərpa etməyə çalışır. Beyrəyin öz xatunundan qorxu keçirməsi, onu Basatın gəlib sahiblənə biləcəyi və Qazanın oğlu Uruzun onu almasını vəsiyyət etməsi Bozoqdan olan xatunun Bozoq davası aparan Basat tərəfindən Bozoqa qaytarılması strategiyası kimi reallaşma təhlükəsi yaradır. Basatın “Tülu quşun yavrusı”, “Bezə, miskin umıdı” və s. təyinlərin, ümumiyyətlə, Bozoqun sağ yerinin özünə qaytarılması üçün apardığı mücadilə məhz Təpəgözlə savaşında da üzə çıxır. Aruzun da eyni mücadilədə iştirakı görünür ki, Basatı qane etmir. Çünki Təpəgözün oğuza çıxışını, yığanaq içindən çıxmasını, sonra onu oğulluğa götürməsini reallaşdıran Aruz açıq şəkildə olmasa da, psixi-antipatik davranışlar səviyyəsində Basat tərəfindən qəbul olunmur. Basatın günəşi xilas etməsi məhz oğuzun yeyilmə aktının dayandırılmasını şərtləndirir. Əks təqdirdə, qeyd etdiyimiz kimi, Basat bu savaşda məğlub olmalı, oğuzun yeyilməsi davam etməli, Qazan xanın başçılığı ilə Qalın Oğuz nizamlı hücuma keçməli, Təpəgözün oğuza atdığı sal qayalardan birinin öz başına düşməsi nəticəsində həlak olması baş verməli idi. Nəhəngin həlakını özündən nəhəng olan reallaşdıra bilərdi. Basatın isə onu zəif yerindən – gözündən tələf etməsi epik səviyyədə qəhrəmanlıq aktını görüntüləyən situasiyaları dəyişdirməyə xidmət edirsə, mətn altında işarələnən “günəşin azad olunması” motivinin üzdə deyil, kod səviyyəsində saxlanılmasını diqqətə çatdırır. Eyni zamanda, qeyd etdiyimiz kimi, Bozoq-Uçoq ziddiyyəti olaraq “Tülu quşun yavrusı” təyinindən sonra “Bezə, miskin umıdı”nın ona məxsus olması iddiası mətndə daşlaşmışdır. Özü də bu ziddiyyət ən müxtəlif obrazlar səviyyəsində DQK mətni boyu davam edir. Lakin bu xilasetmə funksiyası Basatın bu təyinləri əldə edə bilməsini mətnin epik təzahüründə görüntüləmir. Çünki yuxarıda diqqət çəkdiyimiz kimi, Basat özü Təpəgözə qarşı tarazlığı bərpa etsə də, kosmos-xaos oppozisiyasında kosmosu səciyyələndirsə də, digər situasiyalarda xtonikliyi ifadə edir.\n1. Basat cəmiyyətdən təbiətə düşsə də, təbiətə meyllidir, ona can atır;\n2. Basat Oğuz törəsini pozub icazəsiz aqıncılıq edir. Halbuki aqıncılığa getmək üçün Bayındırın və Qazanın icazəsi olmalıdır;\n3. Basat Beyrək evinə hücum edib onun malına və namusuna təcavüz edə bilər;\n4. Basatın atası Aruz Oğuz elinin parçalanmasının faktiki səbəbkarıdır (O, Beyrəyi öldürür);\n5. Basat Təpəgözün “əmdi qardaşı” (süd qardaşı)dır (2, 98, 94, 110, 125, 102).\nHər halda Basata bu münasibət kosmosda olan Basatı xaosda yerləşdirir. Məhz bu səbəbdən də “Tülu quşun yavrusı”, “Bezə, miskin umıdı” və s. təyinlərin sahibliyi Bayındır və Qazanın təyini olaraq daşınır. Oğuz eli umudsuz olub, yeddi kərə Təpəgöz əlindən qaçıb, ən çətin vəziyyətdə qalıb yeyilmə ziyafətinə razılaşdığı zamanda belə qəhrəman aktı olaraq meydana çıxan Basat oğuzu xilas etsə də, yenə də oğuz dilində qəbul olunmur, yuxarıdakı izləmələrdə xaotik məkana daxil edilir. Çünki Oğuz elinin ali idarəçilik statusunu daşıyan Bayındır-Qazan birliyi xanlıq üsuli-idarəsinin ideoloji təbliğatının tərkib hissəsi olan “xan öyüncləri”nin sahibi olaraq ozan təhkiyəsində səciyyələnməlidir.\nİşin elmi nəticəsi. Məqalədə oğuznamələr, xüsusilə DQK-nin araşdırılması nəticəsində mühüm elmi nəticə əldə olunmuşdur. Belə ki, mətnin həm ifadə planında, həmçinin mətnaltı laylarda struktur təşkil edən əhəmiyyətli bir mifologem bərpa olunmuş, “Oğuzun yeyilməsi” və yaxud “Oğuzun yeyilmə aktı” adı ilə elmi ictimaiyyətin peşəkar müzakirəsinə buraxılmışdır.\nİşin elmi yeniliyi. İşin elmi yeniliyi ondan ibarətdir ki, əksər hallarda bir qayda olaraq motiv səviyyəsi aydın şəkildə qəbul olunan motivlərin araşdırılması üzərində qurulur. Bu məqalədə isə struktur-semantik, eyni zamanda ənənəvi təsvir metodu əsasında hekayət kimi təsvir olunan Təpəgöz-Basat, Oğuz-Təpəgöz, Təpəgözün Oğuz elini yeməsi kimi süjet konfrantasiyası geniş mif motivi, mifoloji kompleksə malik olan mifologem olaraq ilk dəfə aşkara çıxarılmışdır.\nİşin tətbiqi əhəmiyyəti. Bu araşdırmanın ciddi praktik əhəmiyyəti var. Mətn strukturunda gizli qalmış süjet və motivlərin tipoloji şəkildə tədqiq olunub aşkarlanmasının mühüm nəzəri-tətbiqi nəticələri inkar olunmazdır. İşdən filologiya fakültələrində, folklor və mifologiya ixtisasları üzrə magistratura və doktorantura təhsili zamanı xüsusi kurslarda praktik vəsait kimi istifadə oluna bilər.\n1. Azərbaycan ədəbiyyatı inciləri (nağıllar). Tərtib edən N.Seyidov. Bakı: Yazıçı, 1985, 505 s.\n2. Kitabi-Dədə Qorqud / Müqəddimə, tərtib və transkripsiya F.Zeynalov və S.Əlizadənindir. Bakı: Yazıçı, 1988, 265 s.\n3. Abdulla K. Gizli Dədə Qorqud. Bakı: Yazıçı, 1991, 152 s.\n4. Rzasoy S. Oğuz mifi və Oğuznamə eposu. Bakı: Səda, 2007, 181 s.\n5. Əbülqazi Bahadır xan. Şəcərei-Tərakimə (Türkmənlərin soy kitabı) / Rus dilindən tərcümə edən, ön söz və göstəricilərin müəllifi və biblioqrafiyanın tərtibçisi İ.M.Osmanlı. Bakı: Azərbaycan Milli Ensiklopediyası NPB, 2002, 146 s.


Sumqayıt qatarının hərəkət cədvəli dəyişdirildi\nHər şənbə, bazar və bayram günləri 6002/6001, 6004/6003 nömrəli elektrik qatarları hərəkətdə olmayacaq\nBAKI, 21 avqust — Sputnik. Bakı-Sumqayıt-Bakı elektrik qatarlarının hərəkət cədvəlində hissəvi dəyişiklik ediləcək. Bu barədə Sputnik Azərbaycan-a "Azərbaycan Dəmir Yolları" Qapalı Səhmdar Cəmiyyətinin İctimaiyyətlə əlaqələr şöbəsinin rəisi Sevinc Qədirova məlumat verib.\nO bildirib ki, Biləcəri-Keşlə mənzilinin cüt yolunda aparılan təmir işləri ilə bağlı 35 (otuz beş) gün müddətində "Texniki fasilə"nin verilməsi ilə əlaqədar olaraq, 22.08.2017-ci ildən 26.09.2017-ci ilədək Bakı-Sumqayıt-Bakı elektrik qatarlarının hərəkət cədvəli hissəvi dəyişdirilir.\nBakı-Sumqayıt-Bakı marşrutu ilə hərəkət edən elektrik qatarlarının hərəkət cədvəlində dəyişikliklər haqqında ətraflı məlumatı www.ady.az saytından əldə edə bilərsiniz.\nQeyd: Hər şənbə, bazar və bayram günləri 6002/6001, 6004/6003 nömrəli elektrik qatarları hərəkətdə olmayacaq.\nhərəkət cədvəli, Bakı-Sumqayıt-Bakı elektrik qatarları, Sevinc Qədirova


XX-XXI əsrdə Azərbaycanın siyasi, iqtisadi və mədəni həyatında öz tarixi izini buraxmış, təhsilimizin və elmimizin inkişafına layiqli töhfələrini vermiş elm adamları, alimlər çox olmuşdur. Onların arasında böyük ziyalı, elmin zirvələrinə özünün gərgin əməyi, xüsusi istedadı ilə ucalan Azərbaycan Dövlət İqtisad Universitetinin kafedra müdiri, Əməkdar Elm Xadimi, Beynəlxalq Menecment Akademiyasının üzvü, iqtisad elmləri doktoru, professor Arif Şəkərəli oğlu Şəkərəliyevin xüsusi yeri vardır.\nGənc yaşlarından öz taleyini, gələcəyin iqtisad elmi və onun tədrisi ilə bağlamış Arif müəllim ömrü boyu bu elm sahəsində ciddi araşdırmalar aparır, seçdiyi peşədə sədaqəti ilə fərqlənir.\nO, 1949-cu ildə İrəvanın Qafan rayonunda ziyalı ailəsində anadan olmuş, 1954-cü ildə orta məktəbin I sinfinə daxil olub, 1963-cü ilə qədər həmin məktəbdə oxumuşdur. Sonra təhsilini Bakı şəhərində Bakı Plan Uçot texnikumunda davam etdirmiş və 1966-cı ildə oranı, 1970-ci ildə isə D.Bünyadzadə adına Xalq Təsərrüfatı İnstitutunu (“Sənayenin iqtisadiyyatı” fakültəsini) fərqlənmə diplomu ilə bitirmişdir. 1971-1972-ci illərdə Sovet Ordusu sıralarında xidmət etmiş və baş leytenant rütbəsi ilə təxris olunmuşdur. Bakı Dövlət Universitetinin aspirantı olaraq 1976-cı ilin fevral ayında namizədlik dissertasiyasını müvəffəqiyyətlə müdafiə etmişdir. 1971-1976-cı illərdə Azərbaycan Dövlət Bədən Tərbiyəsi İnstitutunda müəllim, baş müəllim vəzifələrində işləmişdir. 1980-cı ilin oktyabr ayında müsabiqədən keçərək dosent vəzifəsinə layiq görülmüşdür. 1978-1982-ci illərdə Azərbaycan Dövlət Bədən Tərbiyəsi İnstitutunda “İdman” fakültəsinin dekan müavini, həm də SovİKP tarixi və siyasi iqtisad kafedrasının müdiri vəzifələrində çalışmışdır. 1982-ci ildə müsabiqə yolu ilə Azərbaycan Xalq Təsərrüfatı İnstitutunda Siyasi iqtisad kafedrasında dosent vəzifəsində çalışmışdır. Hazırda İqtisad Universitetində işləyir. 1987-1990-cı illərdə Azərbaycan Xalq Təsərrüfatı İnstitutunda hazırlıq fakültəsinin dekanı vəzifəsində, 2000-2006-cı illərdə Azərbaycan Dövlət İqtisad Universitetində Elmi İşlər üzrə prorektor vəzifəsində çalışmışdır. Müstəqil Azərbaycanın qurulmasında fəal iştirakına, Elm və təhsilin inkişafındakı xidmətlərinə görə 2002-ci ildə ümummilli lider Heydər Əliyevin fərmanı ilə ona “Əməkdar Elm Xadimi” adı verilmişdir. 1992-ci ildən professor vəzifəsində çalışır. Yeni Azərbaycan Partiyasının, 2004-cü ildən isə Beynəlxalq Menecment Akademiyasının üzvüdür. Universitetdə ixtisaslaşmış Elmi Şuranın üzvü, müxtəlif vaxtlarda sədri və sədr müavini olmuşdur. Onun rəhbərliyi altında 50-dən artıq elmlər namizədi və elmlər doktoru dissertasiya işlərini müdafiə etmiş, 60-dan çox şəxsə rəsmi opponent olmuşdur. Professor Arif Şəkərəliyev tərəfindən 60-dan artıq dərslik, dərs vəsaiti, monoqrafiya, proqram, 270-dən çox elmi məqalə, 600-dən çox qəzet məqaləsi yazılıb çap edilmişdir. 2001-ci ildən hazırkı dövrə qədər Ticarət və gömrük işinin təşkili kafedrasının müdiridir.\nArif Şəkərəliyevin böyük və qiymətli elmi irsindən gənc alimlər, magistrlər, tələbələr zaman-zaman faydalanırlar. Onun yazdığı dərsliklər, monoqrafiyalar, dərs vəsaitləri, elmi-publisistik məqalələri, tərcümələri hər zaman aktual olmuş, cəmiyyətin inkişafı ilə, zamanla səslənmişdir. Elə buna görə də Arif müəllimin elmi, pedoqoji və ictimai fəaliyyəti xalq arasında ona çox böyük hörmət qazandırmışdır. O, əsl elm fədaisidir. A.Şəkərəliyev Sovet dövründə M.V.Lomonosov adına Moskva Dövlət Universitetində doktorantura keçərək doktorluq dissertasiyasını yerinə yetirmiş 1991-ci ilin oktyabr ayında Leninqrad Maliyyə-İqtisad Universitetində doktorluq dissertasiyanı müvəffəqiyyətlə müdafiə edərək iqtisad elmləri doktoru elmi dərəcəsini alıb.\nProfessor hər zaman öz nüfuzunu, böyüklüyünü qoruyub saxlayan şəxsiyyətdir. O, yetirmələrinə təkcə bilik verməklə kifayətlənmir, həm də onları öz yaşayışlarını yeni tərzdə qurmağa, müasirləşməyə səsləyir. Yetirmələrinə öz övladı kimi baxır, onlara həmişə maddi və mənəvi dayaq durur. Arif müəllimin zəngin elmi yaradıcılığı var. Onun iqtisad elmi sahəsində öz məktəbi formalaşmışdır. Alim həyatını Azərbaycan elminin, təhsilinin inkişafına həsr edib. Arif müəllim tədris etdiyi fənni mükəmməl bilən, hərəkətləri intellektinə uyğun gələn, humanist, tələbələrlə, doktorantlarla öz övladı kimi rəftar edən, hər kəsə qarşı xeyirxah olan böyük bir insandır. Hindistanın məşhur dövlət və ictimai xadimi İndira Qandi yazırdı: “Ən böyük zərurət - insanları sevməkdir”. Professor Arif Şəkərəliyev həmişə öz xalqını sevən, onun gələcəyi haqqında daim düşünən bir ziyalıdır.\nŞəxsiyyət kimi əsas keyfiyyəti: sadəlik, düz danışmaq və əxlaqi saflıq\nProfessor A.Şəkərəliyev “Ümummilli lider Heydər Əliyev: amalı yaratmaq, məramı qurmaq, məqsədi xalqına xidmət etmək olan ulu öndər” (2007), “Xidmət sahəsi: sosial-iqtisadi problemlər” (1990), “Bazarın mahiyyəti və quruluşu” (1992), “Bazar iqtisadiyyatı şəraitində xidmət sahələrinin inkişafı” (1993), “Beynəlxalq valyuta sistemi və valyuta məzənnəsi” (1993), “Dünya təsərrüfatının formalaşması və beynəlxalq bazarın təşəkkülü” (1994), “İqtisadi nəzəriyyə” (1995), (2000), “Azərbaycan iqtisadiyyatı” (1996), “Biznesin əsasları” (1996), “Dünya iqtisadiyyatı və beynəlxalq iqtisadi münasibətlər” (1999), “İqtisadi təlimlər tarixi” (2001), “Bazar iqtisadiyyatına keçid: dövlətin iqtisadi siyasəti” (2001), “Dünya iqtisadiyyatı: müasir dövrün problemləri” (2003), “Gömrük ekspertizası” (2003), “Gömrük işinin təşkili və idarə edilməsi” (2003), “Nobel mükafatı almış iqtisadçılar və onların nəzəriyyələri” (2004), “Daşınmaz əmlakın iqtisadiyyatı” (2004), “Sahibkarlıq fəaliyyətinin təşkili” (2006), “Xarici iqtisadi fəaliyyətin gömrük-tarif tənzimlənməsi” (2006), “Dövlətin iqtisadi siyasəti: reallıqlar və perspektivlər” (2009), “Heydər Əliyev siyasəti yaşayır və qalib gəlir. Dövlətin iqtisadi siyasəti: Dayanıqlı və davamlı inkişafın təntənəsi” (2011), “Gömrük işinin təşkili və idarə edilməsi” (2015), “Azərbaycan Respublikasının xarici iqtisadi fəaliyyətində gömrük işinin rolu” (2016), “Azərbaycan iqtisadiyyatı: reallıqlar və perspektivlər” (2016), “Gömrük işinin təşkili və idarə edilməsi” (2018) kitablarının müəllifidir.\nQeyd etmək lazımdır ki, professor Arif Şəkərəliyevin tədqiqatlarında ümummilli lider Heydər Əliyevin nəzəri irsinin tədqiqi xüsusi yer tutur. Son dövrdə Arif Şəkərəliyev tədqiqatlarında bu siyasi kursun Prezident İlham Əliyev tərəfindən davam etdrilməsi, Azərbaycanın sosial-iqtisadi inkişafı, qeyri-neft sektorunun problemləri geniş tədqiqini tapıb.\nProfessor bir çox ölkələrdə Azərbaycan elmini layiqincə təmsil etmiş, respublika və beynəlxalq elmi-praktiki konfranslarda maraqlı elmi məruzələrlə çıxış etmişdir.\nArif Şəkərəliyev daim mətbuatda, televiziyada Heydər Əliyevin nəzəri irsi və hazırda bu siyasətin Prezident İlham Əliyev tərəfindən uğurla davam etdirilməsinin təbliğatçısıdır.\nArif müəllim həm də gənc nəslin himayəçisi kimi tanınır. Böyük pedaqoq və tanınmış elm xadimi gənclərə yol göstərir, onları düzgün istiqamətləndirir.\nArif Şəkərəliyev ölkəmizdə həyata keçirilən demokratik dövlət quruculuğu prosesində fəal iştirak edən, əsl ziyalı və vətəndaş məsuliyyəti ilə bu proseslərə öz münasibətini bildirən və elmi araşdırmaları ilə ölkəmizə sanballı töhfələr verən ziyalıdır. Onun elmi tədqiqatları bir çox proqramların hazırlanmasında, sosial-iqtisadi sahələrin islahatında və uğurlu nəticələrin əldə olunmasında mühüm rol oynamışdır.\nArif müəllim sadə, təvazökar təbiətli bir insandır. Onun şəxsiyyəti haqqında xeyli maraqlı faktlar vardır. Alim xeyirxahlığı, prinsipiallığı və mərhəmətliyi özündə birləşdirən nurlu bir simadır, sözün əsl mənasında bir çox insanlar üçün ümid yeridir. Nəsirəddin Tusinin belə fikri var: “Başqasına etdiyi yaxşılığı unuda bilərsən, ancaq sənə edilən yaxşılığı unutmamalısan”. Bu fikir Arif müəllimə daha çox aiddir. Onun insanlara səmimi, xeyirxah və qayğıkeş münasibəti bizim üçün əbədi bir örnəkdir.\nProfessor Arif Şəkərəliyev həm də gözəl ailə başçısıdır. Onun ömür-gün yoldaşı Nərgiz xanım da əsl ziyalı, gözəl pedaqoqdur, yüksək insani keyfiyyətləri özündə cəmləşdirən, Azərbaycan qadınlarının ən parlaq simalarından biridir. Nümunəvi ailə başçısı, qayğıkeş və tələbkar ata olan Arif müəllim və Nərgiz xanım (3 nəfər) istedadlı alim və hüquqşünas — DİN-nin zabiti kimi övlad böyüdüblər.\nProfessor Arif Şəkərəliyev bu günlərdə fiziki ömründə 70 illik zirvə məqamına qədəm qoyur. Bu görkəmli alimi elmi ictimaiyyət və öz adımdan təbrik edir, pedaqoji və ictimai fəaliyyətində yeni, daha parlaq zirvələrə fəth etməyi, uzun ömür və cansağlığı arzu edirəm.\nprofessor, Universitet Ağsaqqallar Şurasının sədri, “Şöhrət” ordenli


BƏƏ-nin vəliəhd şahzadəsi Pakistanın baş nazirini qəbul edib | TRT Azerbaycan\nBƏƏ-nin vəliəhd şahz...\nBƏƏ-nin vəliəhd şahzadəsi Pakistanın baş nazirini qəbul edib\nBƏƏ-nin rəsmi agentliyi olan “WAM”ın xəbərinə görə...\n01.05.2022 ~ 29.06.2022\nBildirilib ki, Birləşmiş Ərəb Əmirliyinin vəliəhd şahzadəsi Məhəmməd ibn Zayed əl-Nəhyan Pakistanın baş naziri Şahbaz Şərifi qəbul edib.\nVəliəhd şahzadə BƏƏ-nin regionda sülh və sabitlik istiqamətində atılan hər bir addımı dəstəklədiyini bildirib. Şahbaz Şərif də BƏƏ-nin Pakistanın müxtəlif sahələrdə inkişafına verdiyi böyük dəstəyi qiymətləndirib.\nXatırladaq ki, Pakistanın baş naziri aprelin 11-də vəzifəsinin icrasına başladıqdan sonra ilk xarici səfərini aprelin 28-də Səudiyyə Ərəbistanına edib.\nQeyd edək ki, Pakistan parlamentində aprelin 10-da keçirilən etimad səsverməsi nəticəsində 174 nəfərin əleyhinə səs toplaması ilə İmran Xan hökuməti iflasa uğrayıb. Aprelin 11-də isə keçirilən seçkidə ölkədə 3 müddət baş nazir olmuş Nəvaz Şərifin qardaşı Şahbaz Şərif 174 səslə baş nazir seçilib.\nEtiketlәr: #Əbu-Dabi Əl-Şati sarayı , #BƏƏ rəsmi xəbər agentliyi - WAM , #Şahbaz Şərif , #Pakistan baş naziri , #Məhəmməd ibn Zayed əl-Nəhyan , #Birləşmiş Ərəb Əmirliyi vəliəhd şahzadəsi , #BƏƏ vəliəhd şahzadəsi - Pakistan baş naziri - görüş


Demokratik və açıq cəmiyyətdə plüralizm\nDemokratik və açıq cəmiyyətdə plüralizm Layihə\n11 Mart 2014 16:07\nDemokratik idarəetmə forması fikrin azad ifadə olunimasını tələb edir\nDemokratiya xalqa dövlət işlərində iştirak etmək hüququ verir. Demokratiya əhval -ruhiyyəli cəmiyyətdə, sosial mühitdə plüralizm yaranır. Demokratik cəmiyyət əsas partiyalar və təşkilatların qarşılıqlı əlaqələrinə əsaslanan hakimiyyət sistemidir. Çünki demokratik cəmiyyətdə dövlətin daxili və xarici siyasətinə müəyyən mənada təsir edən təşkilatlar fəaliyyət göstərir. Bunlar siyasi partiyalar, siyasi qruplar və digər ictimai təşkilatlardır. Bu təşkilatların içərisində siyasi partiyalar xüsusi yer tutur, çünki siyasi partiya dövlətin siyasi həyatına təsir göstərən ən mühüm vasitədir.\nSiyasi plüralizm müəyyən nöqteyi-nəzərlər və baxış çoxluğu olub, sosial qrupların öz maraqlarını ifadə etmək üçün təşkilat yaratmaq imkanıdır. Siyasi plüralizm şəraitində vətəndaş istədiyi baxışlara, dünyagörüşü istiqamətlərinə malik ola bilər. Lakin bununla yanaşı, o, başqalarının da həmin hüquqlarına hörmətlə yanaşmalı, istənilən fikir müxtəlifliyinə dözümlü münasibət bəsləməlidir. Siyasi plüralizm demokratik cəmiyyətin siyasi quruluş prinsiplərindən biridir. Bu prinsipə əsasən siyasi həyat özündə müxtəlif qarşılıqlı əlaqəli və eyni zamanda müstəqil siyasi qrupların, partiyaların və təşkilatların mövcud olmasını zəruri edir.\nOnların tərtib etdiyi proqramlar, irəli sürdüyü ideyalar daim toqquşma və rəqabət halında olur. Beləliklə, cəmiyyətdə siyasi baxışlar, əqidələr, dünyagörüşlər daim toqquşur, bir-biri ilə ziddiyyətdə və münaqişədə olur. Bu təbiidir, əgər belə olmasa inkişaf da olmaz. Ancaq məhz plüralizm onların qarşıdurmalara, düşmənçiliyə çevrilməsinə yol vermir. Siyasi münaqişələrin həllində siyasi plüralizmin rolu çox böyükdür. Plüralizm ziddiyyətlərin sosial-siyasi ikişafın mənbəyi olmasını tanıyır və bu ziddiyyətlərin dinc yolla həllini mümkün edir. Siyasi plüarizm hakimiyyətdə istənilən inhisarı, hər hansı totalitar və avtoritar rejimi rədd edir. Plüralizmin əsas prinsipi hakimiyyətin xalq tərəfindən seçilməsi və hakimiyyətin bölünməsidir. Demokratik idarəetmə forması fikrin azad ifadə olunmasını tələb edir. Bunsuz vətəndaşların ictimai və siyasi həyatda iştirakı üçün vacib olan informasiyanı əldə etmək mümkün deyildir. İnformasiya daşıyıcısı və yayıcısı kimi mətbuat, kütləvi informasiya vasitələri demokratik, vətəndaş cəmiyyəti quruculuğunun başlıca şərtlərindən biridir. Müasir qloballaşma dövründə məhz mətbuatın uzunmüddətli gərgin səyləri nəticəsində informasiya cəmiyyətdə əsas strateji resursa çevrilib və informasiya məkanının sahəsi genişlənməkdə, rolu isə getdikcə artmaqdadır.\nİnformasiya sahəsi informasiyanı, informasiyanın infrastrukturunu, informasiyanın toplanılması? formalaşdırılması, yayılması və istifadəsini, həmçinin bu zaman ortaya çıxan ictimai münasibətlər sisteminin tənzimlənməsi subyektlərini özündə cəmləyir.\nƏsasən azad, qərəzsiz və peşəkar mətbuatın məhsulu olan dürüst informasiya cəmiyyətinin həyatında önəmli bir amil olaraq ölkənin siyasəi, iqtisadi, müdafiə və s. kimi əsas təhlükəsizliklərinin vəziyyətinə fəal təsir göstərir.\nXüsusilə iqtisadiyyatda informasiyanın yaranması, hazırlanması və istehlakı istiqamətində mövcud proses və vasitələri əhatə edən yeni ictimai istehsal sahəsi yaranıb və getdikcə mətubatın da şəksiz köməyi ilə bu sahə əhalinin daha geniş təbəqələrini əhatə etməkdədir.\nİnformasiya cəmiyyətinini formalaşması prosesi ilə müşayət olunur. Bu proses zamanı insan fəaliyyətinin bütün sahələrində yeni texnologiya və vasitələr fəal şəkildə tətbiq edilir və bütün bunlar deməyə əsas verir ki, informasiyalaşdırma bəşəriyyətin inkişafında həqiqətən də həlledici rol oynamaqdadır və informasiya cəmiyyətindən -mətbuatdan, daha dəqiq deyilsə, internet jurnalistikasından praktiki olaraq "yaxa qurtarmaq" mümkün deyildir. Müasir informasiya münasibətlərinin və proseslərinin\ndurmadan inkişafı informasiya sahəsində yeni münasibətlər sisteminin - mətbuatda, bütövlükdə ictimai həyatın bütün sahələrində informasiya təhlükəsizliyinin təminatı sistemini, informasiya hüququnun yaranmasını təmin edir.\nMüstəqilliyini bərpa etmiş Azərbaycan Respublikasında demokratik cəmiyyətin, hüquqi dövlətin əsaslarının yaradıldığı bir şəraitdə bu sahədə müəyyən addımlar atılıb, qanunvericilik aktları və digər hüquqi aktlar qəbul edilib. Mətbuatda informasiya münasibətləri hüquqi tənzimlənmənin predmeti kimi, informasiya - hüquqi münasibətlərin subyektləri, informasiyanın alınması, verilməsi, saxlanılması və istifadəsinin hüquqi mexanizmləri, müxtəlif məzmunlu informasiyanın, məlumatlardan istifadənin hüquqi aspektləri, informasiya sahəsində hüquqi pozuntular? məsuliyyət və s. məsələlər fəal müzakirə obyektidir.\nAçıq cəmiyyət elə bir ictimai mühitdir və belə bir fakta əsaslanır ki, heç kim həqiqət üzərində mütləq monopoliyaya malik deyildir, müxtəlif adamların müxtəlif nəzər-nöqtələri ola bilər, ayrı-ayrı qurumlar insan hüquqlarını mütləq müdafiə etməlidirlər, bütün insanlara sərbəst və əmin-amanlıq şəraitində yaşamaq imkanı verilməlidir. Ümumilikdə, açıq cəmiyyət qanunun aliliyini, demokratik yolla seçilmiş hökumətin varlığını, müxtəlif təbəqələrin olmasını qəbul edən, ictimai azlıqlara və onların hüquqlarına hörmətlə yanaşan bir cəmiyyət kimi xarakterizə olunur. KİV-in bu dövrdə konstruktiv rolu, əsasən, açıq cəmiyyət azadlıqlarının əldə edilməsindən və saxlanılmasından ibarətdir. İnformasiya plüralizmi, informasiya məkanının tam prinsipial açıqlığı, KİV-in dövlət təsirinin hüdüdlarından kənarda da geniş yayılması açıq cəmiyyətin formalaşmasının əsas və aparıcı şərtidir. Bu cəmiyyətin prinsiplərinə görə, demokratik hökumət onu tənqid edənləri, müəyyən əks mülahizə yürüdənləri nəzarətdə saxlamamalı və məzəmmət etməməlidir. Demokratiya yeni ideya, məlumat, fikir və düşüncələri hesabına çiçəklənir. Neçə onilliklər öncə açıq cəmiyyət ideyası mücərrəd fikir, fantastik mülahizə təsiri bağışlaya bilərdi. Lakin qloballaşma dövrünün coşqun proseslərini, son 40-50 ildə dünyada baş verən əhəmiyyətli dəyişiklikləri nəzərə alsaq, açıq cəmiyyətin qanunlarının çox qısa zaman kəsiyində ictimai-siyasi münasibətlərdə və bütövlükdə cəmiyyətdə aparıcı vasitəyə çevriləcəyi şübhə doğurmamalıdır. İnformasiya-kommunikasiya texnologiyalarının günbəgün deyil, saatbasaat inkişaf etməsi, dünyada demokratik proseslərin dönməz xarakter alması, sivilizasiyanın modernləşməyə meyli bütün bəşəriyyətin üzünün tərəqqiyə və açıq cəmiyyətə çevrilməsindən xəbər verir. Məhz bu səbəbdən də Azərbaycanda açıq cəmiyyətin formalaşmasında mətbuatın rolu mövzusu hər zaman aktuallıq kəsb edir. Araşdırmaların məqsədi Azərbaycan müstəqillik qazandıqdan sonra ölkədə baş verən mütərəqqi meylləri, demokratik prosesləri, vətəndaş və açıq cəmiyyət quruculuğu səylərinin tarixini, mətbuatın bu inkişafa pozitiv təsiri və ideoloji təminatı məsələlərini öyrənmək olmalıdır. Dünyada açıq cəmiyyət quruculuğunun əsas prinsiplərinin bərqərar olduğu ölkələrin keçdiyi inkişaf tarixinin Azərbaycan reallıqları ilə müqayisəli araşdırılması, ölkəmizin Qərb dəyərlərinə inteqrasiyası problemləri, mənəvi inkişaf, insan hüquq və azadlıqlarının cəmiyyətimizdə bərqərar olması prioritet məsələlərdir. Hər bir vətəndaş başqalarının da hüquqlarına hörmət etməli, hər hansı bir fikir müçtəlifliyinə dözümlə yanaşmalıdır. Belə dünyagörüşü qəbul edən şəxsi tolerant insan adlandırırlar.\nTolerant insan olmaq - əks baxışlara dözmək, onlara səbirlə yanaşmaq və digər insanları öz baxışlarını dəyişməyə inandırmaq cəhdi zamanı onlara hörmətlə yanaşmaq deməkdir. Tolerant insan mövcud fikir ayrılıqlarını dialoq prosesində aydınlaşdırır, istənilən mübahisəni müzakirə və inandırma yolu ilə həll edir. Tolerant insan olaraq öz opponentlərinizi bağışlamağa gücünüz çatırsa, deməli, lazım gəldikdə sizi də kimlərsə bağışlayacaqlar. Tolerantlıq insan hüquqlarının həyata keçirilməsinin, sülhə nail olmağın ayrılmaz və mühüm ünsürüdür. Tolerantlıq güclü əlaqələr yaradır, daha sıx əməkdaşlığa yol açır və insanların həmrəyliyini möhkəmləndirir. Tolerantlıq ədavəti və fikir ayrılığını aradan qaldırmağa kömək edir, zorakılığa, hədə- qorxuya qalib gəlir, cəmiyyətdə təhlükəsizlik hissi yaradır.\nTolerant insan, tolerant cəmiyyət ədalət və bərabərlik kimi dəyərləri həyata keçirməyə və münaqişələri bu dəyərlərdən çıxış etməklə həll etməyə can atır.\nBəs tolerantlığa necə tərif vermək olar? Bu tərif YUNESKO-nun Parisdə 185 üzv-dövlət tərəfindən imzalannmış "Tolerantlıq Prinsiplərinin Bəyannaməsi"ndə belə ifadə olunur: Tolerantlıq - dünyamızda mədəniyyətlərin zəngin müxtəlifliyinə mövcud özünüifadə formalarına hörmətlə yanaşmaq və düzgün anlamaq deməkdir.\nBəşəriyyət tarixində dözümsüzlük həmişə mövcud olmuş, siyasi, iqtisadi, sosial, mədəni, milli, irqi, dini və ideoloji dözümsüzlük formalarında təzahür edib. Demokratik cəmiyyət irqindən cinsindən, milli mənsubiyyətindən və hansı dinə etiqad etməyindən asılı olmayaraq, bütün insanların hüquq və azadlıqlarının həyata keçirilməsini təmin edir. Belə cəmiyyətdə insanlar bir-birlərinin fikirlərinə hörmətlə yanaşır, əks baxışları və fikirləri faktlar, dəlillər, sənədlər vaistəsi ilə, qarşılıqlı anlaşma şəraitində aradan qaldırırlar.\nDemokratik cəmiyyətdə yad münasibət, sosial ədalətsizlik, milli və dini ayrı-seçkilik, siyasi və iqtisadi zülm yoxdur. İnsan hüquqlarına hörməti nəzərdə tutan dözümlülük sosial ədalətsizliyə dözümlə yanaşmaq, öz əqidəsini özgə əqidələrə güzəştə getmək demək deyildir. Dözümlülük hər bir insanın öz əqidəsini müdafiə etməkdə azad olduğunu və başqalarının da həmin hüquqa malik olduqlarını etiraf etməkdir. Bu həmçinin o deməkdir ki, bir insanın baxışları digərlərinə zorla qəbul etdirilə bilməz.


Putinin müsahibəsi – dəyişməyən münasibət | Newtimes.az – Analitik-informasiya portalı\nBakı, 19 noyabr 2020 – Newtimes.az\nNoyabrın 10-da Azərbaycan Prezidenti İlham Əliyev, Rusiya Prezidenti Vladimir Putin və Ermənistanın baş naziri Nikol Paşinyan arasında atəşkəslə bağlı imzalanan üçtərəfli bəyanatdan sonra tərəflərin siyasi mövqeyində dəyişiklik baş verməyib.\nAzərbaycan Prezidenti işğaldan azad edilən Füzuli və Cəbrayıl rayonlarına səfəri zaman bir daha bəyan edib: "Heç bir status haqqında söhbət gedə bilməz. Vahid Azərbaycan dövləti var. Çoxmillətli, çoxkonfessiyalı, mütərəqqi Azərbaycan dövləti var. Bütün Azərbaycan vətəndaşları bütün xalqların, dinlərin nümayəndələri normal yaşayırlar, mehribanlıq, sülh şəraitində yaşayırlar. Erməni xalqı da belə yaşayacaq. Bizim erməni xalqı ilə işimiz yoxdur. Hazırda münaqişənin siyasi həlli mərhələsidir. Bu mərhələdə də Azərbaycan istədiyinə nail olur və olacaq. Münaqişənin hərbi mərhələsi başa çatıb".\nPrezident işğaldan azad olunan rayonlardakı bəyanatları ilə Azərbaycanın mövqeyini bir daha dostlarına və düşmənlərinə açıqladı. Dövlət başçısı bayraqları sancmaqla Qarabağın əsl sahibini Azərbaycanın düşmənlərinə və bölgədə maraqları olanlara nümayiş etdirdi.\nErmənistanın hökumət başçısı Nikol Paşinyan və başqaları aldıqları zərbədən nəticə çıxarmayıb. Onlar yenə əvvəlki bayatını təkrarlayırlar. Belə danışmaq üçün onları ruhlandıranlar da məlumdur. Həmin qüvvələr 44 günlük savaşda minlərlə erməni gəncinin özgə torpaqlarda işğalçı kimi ölməsinin baisidir.\nTəəssüf ki, bu dövlətlərdən biri həmsədr Fransadır.\nAtəşkəsdən sonra Rusiya Prezidenti Vladimir Putin "Rossiya 24" telekanalına müsahibə verib. O, ölkəsinin münaqişənin həllində oynadığı rolu gizlətməyib. Bununla belə Azərbaycanın ərazi bütövlüyünə toxunaraq deyib: "Beynəlxalq hüquqa əsasən, Qarabağ həmişə Azərbaycanın ayrılmaz hissəsi olub".\nKollektiv Təhlükəsizlik Müqaviləsi Təşkilatının (KTMT) döyüşlər zaman tutduğu mövqedən danışan Rusiya Prezidenti deyib: "Ermənistana heç kim hücum etmədiyindən KTMT bu döyüşlərə müdaxilə edə bilməzdi".\nErmənistanın işğal altında olan torpaqlardan çıxması hələ münaqişənin tam həll edilməsi demək deyil.\nO, Türkiyənin döyüşlərdən sonrakı rolundan danışıb. Putinin sözlərinə görə, Qarabağ üzrə birgə Rusiya-Türkiyə mərkəzi pilotsuz uçuş aparatlarından istifadə edəcək. Vladimir Putin Yaxın Şərqdə qarşılıqlı əlaqə üzrə çox yaxşı təcrübələrinin olduğunu yada salıb: "Suriyada, İdlib zonasında, Suriya və Türkiyə arasında sərhəddə birgə patrul xidməti, konvoylar təşkil edirik. Burada bu cür qarşılıqlı əlaqə tələb olunmur. Amma biz razılaşdıq ki, pilotsuz uçuş aparatlarından istifadə edə biləcək birgə mərkəz yaradaq".\nRusiya lideri Dağlıq Qarabağ münaqişəsində Türkiyənin roluna da qiymət verib: "Müxtəlif rəylər olsa da, münaqişənin həllində Türkiyəni beynəlxalq hüququ pozmaqda ittiham etmək çətindir".\nQeyd edək ki, noyabrın 17-də hərbçilərin Azərbaycana göndərilməsi ilə bağlı qanun layihəsi Türkiyə parlamentində təsdiqlənib. Türkiyə hərbçiləri Qarabağda yaradılacaq Türkiyə-Rusiya müşahidə mərkəzində 1 il müddətinə fəaliyyət göstərəcək.\nPutin mərkəzin yerinin Azərbaycanın təyin edəcəyini də bildirib.\nO, Ermənistanın bəyanata imza atmaqdan başqa yolunun olmadığına işarə edərək deyib: "Bu, intihar olardı. Baş nazir Nikol Paşinyan üçün, əlbəttə ki, çətin idi, ancaq üçtərəfli bəyanatımızı imzalayarkən real mənzərəni və vəziyyəti olduğu kimi açıqladı, vəziyyət bu gün də belədir".\nKreml rəhbəri eyni zamanda qeyd edib ki, müqavilələrə riayət etmək və ya yerinə yetirməmək hər bir ölkənin öz işidir, lakin öhdəlikləri yerinə yetirməmək böyük səhv olardı.\nRusiya Prezidenti beynəlxalq ictimaiyyətə Azərbaycan ərazisinə daxil olan sülhməramlı hərbçilərinin önəmini açıqlayıb. Vladimir Putin bir daha sübut edib ki, dünya ermənilərinin nicatı Rusiyadadır. Rəsmi Yerevanın bəyanata imza atmasına nail olan Rusiya erməniləri dəstəklədiyini gizlətməyib. 1990-cı ilin 19-20 yanvarında sovet qoşunu Bakıya və Azərbaycanın başqa rayonlarına yeridiləndə də ermənilərin təhlükəsizliyi əsas götürülmüşdü.\nÖtən 27 il ərzində işğalçının Azərbaycan torpaqlarından çıxması üçün əməli heç bir addım atılmayıb. Azərbaycan işğalçını öz torpaqlarından çıxarıb, münaqişənin hərbi yolla həllini başa çatdırmağa yaxın olanda onun qarşısı alındı. Bu məqsədlə Qarabağa sülhməramlı hərbçilər yerləşdirildi. Rusiya erməniləri müdafiə etdiyini gizlədə bilmədi.\nYeri gəlmişkən, Azərbaycan ərazisində qanunsuz məskunlaşdırılmış ermənilərin Azərbaycan mədəniyyətini talan etməsinin və yanğınların qarşısını sülhməramlılar almayıb. Bu kimi neqativ halların qarşısının alınması isə sülhməramlılara etimadı artıra bilər.\nO, bununla həm də Azərbaycanın güclü olduğunu və problemi hərb yolu ilə həll etmək gücündə olduğunu dolayı yolla etiraf edib.\nVladimir Putin müsahibəsində ATƏT-in Minsk qrupunun o biri iki həmsədrinə, beynəlxalq ictimaiyyətə Qarabağda vəziyyətə nəzarət etdiyini çatdırıb. Kreml sübut etməyə çalışır ki, keçmiş müttəfiq respublikalardakı münaqişələrin hamısının açarı Rusiyadadır. Krım adasının ilhaqı, Ukraynanın şərqində iki qondarma qurumun yaradılması, Gürcüstanın iki muxtar respublikasında separatçıların müdafiə edilməsi, Moldovada Dnestryanı bölgədəki vəziyyət bunu təsdiqləyir. Həmin dövlətlərin ərazi bütövlüyünün təmin ilə bağlı beynəlxalq vasitəçilərin cəhdləri hələ ki heç bir nəticə verməyib. Moldova, Gürcüstan və Azərbaycandakı münaqişə zonalarında isə Rusiya sülhməramlı hərbçilərini yerləşdirib. Ukraynada isə Rusiyanın döyüşdüyü inkaredilməzdir. Bütün hallarda Rusiya da bəhs etdiyimiz problemləri təkbaşına həll edə bilməyib. Münaqişələrin həllində beynəlxalq vasitəçilərin fəaliyyətsizliyi ilə Rusiyanın fəaliyyəti nəticəsizdir. Münaqişələrin həllində vasitəçilik edən, sülhməramlılar yeridən Rusiya isə sadaladığımız problemləri həll etmək gücündə deyil. Moskvanın sülhməramlıları isə vəziyyətin qeyri-müəyyən müddətə dondurulmasına xidmət edir. Vladimir Putinin müsahibəsində də yeni təklif olmadı. Vəziyyət isə dəyişib. Qarabağda artıq işğalçı Ermənistan hərbçiləri yoxdur. Rusiya sülhməramlılarının isə onları əvəz edəcəyi ağlabatan görünmür.


Biz öz işimizi görmüşük, qalanı Brüssellikdir – Şərh » Yeniləşən Azərbaycan\nYeniləşən Azərbaycan » Manşet » Biz öz işimizi görmüşük, qalanı Brüssellikdir – Şərh\nTürkmənistan qazının Azərbaycana və Arvopaya çatdırılması üçün Xəzərin dibi ilə boru xətti çəkilməlidir.\nBu sözləri fevralın 15-də Bakıda Cənub Qaz Dəhlizi Məşvərət Şurası çərçivəsində nazirlərin dördüncü toplantısında Avropa Komissiyasının Enerji Birliyi üzrə vitse-prezidenti Maroş Şevçofiçin açıqlamasını şərh edən politoloq Elxan Şahinoğlu deyib.\n“Şevçofiç Türkmənistan hökumətinin nümayəndələri ilə təmaslar qurduqlarını və Transxəzər boru kəmərinin inşası ilə bağlı mandatın onlara həvalə edildiyini bildirib. Onun sözlərinə görə, hazırda Türkmənistan qaz ehtiyatları və Türkmənistanın Cənub Qaz Dəhlizinə qoşulması müzakirə edilir. Maroş Şevçoviçin bu sözləri Azərbaycan, Türkiyə və Avropa İttifaqı üçün əhəmiyyətlidir. Çünki Türkmənistan qazının Azərbaycana və Avropaya çatdırılması üçün Xəzərin dibi ilə boru xətti çəkilməlidir. Buna Rusiya və İran imkan vermir və gələcəkdə də mane olmağa çalışacaq”, - siyasi şərhçi bildirib.\nPolitoloqun sözlərinə görə, rəsmi Bakı bu məsələyə görə Tehran və Moskva ilə münasibətlərini gərginləşdirmək istəmir:\n“Əgər Avropa İttifaqı bu məsələni Türkmənistanla həll etsə və Moskva ilə Tehranın təzyiqlərini neytrallaşdıra bilsə, Azərbaycan Türkmənistan qazının TAP və TANAP-la daşınmasına dəstək verəcək. Türkmənistan qazının bu boru xətləri ilə daşınması Azərbaycanın bölgədəki rolunu bir az də artıracaq. Ancaq bu olmasa belə, həmin boru xətləri ilə daşınacaq Azərbaycan qazı da kifayət edəcək. Biz öz məsələmizi həll etmişik, qalanı Brüssellikdir”.


Uşaqlarda ağlama qorxulu xəstəliklərə səbəb olur\nUşaqlarda ağlama qorxulu xəstəliklərə səbəb olur HƏKİMDƏN AÇIQLAMA\n7 Aprel 17:31 | 1 097\nKörpələrdə həddindən artıq ağlamaq çox sıx rastlanılan və valideynlər üçün çətin vəziyyətdir. SİA-nın Türkiyə mətbuatına istinadən verdiyi məlumata görə, infantil kolik ilk dəfə 1954-cü ildə "Anksiyete və ağlama sehrləri üç həftədən çox, həftənin ən az üç günü, gündə üç saatı keçərək" təyin olunub. Ümumiyyətlə, uşaq doğulduqdan sonra 2-3-cü həftələrdə başlayır, 6-8-ci həftələrdə artır və 3-4-cü aylarda özlüyündən düzəlir.\nDietoloq mütəxəssis Aslıhan Kiçik Budak mövzu ilə əlaqədar məlumat verib. Onun sözlərinə görə, hər ağlama kolik deyil: "Kolik ağlaması normal ağlamadan fərqləndirilməlidir. Kolik ağlayan körpəni sakitləşdirmək çox çətindir və o, saatlarla, bəzən, hətta 24 saat ağlaya bilər. Ağlama zamanı körpə yumruqlarını sıxır, ayaqlarını mədəsinə çəkir. Üzündə qızartı, ağız ətrafında solğunluq olur. Başında gözləmə körpənin nəcisi və qazı bitənə, ya tamamilə yorulana qədər davam edə bilər".\nKörpə kolikasının səbəbi nədir?\nPsixoloji amillər: Hamiləlik dövründəki stress, fiziki və ailə problemləri, doğuşdakı mənfi təcrübələr, ananın narahatlığı kimi amillər körpədə kolik inkişaf riskini artırır. 2006-cı ildə Türkiyədə aparılan araşdırmada, doğuşdan sonra depressiyanın uşaq kolikasına səbəb ola biləcəyi bildirilib.\nƏtraf mühitə qarşı yüksək həssaslıq: Yeni doğulmuş körpədə xarici təsirlərin qarşısını alan bir mexanizm mövcuddur və bu inhibitor mexanizm ilk ayda yox olduqda körpə təsirlərə qarşı daha həssas olur. Körpə gün ərzində səs, işıq, qoxu və siqaret tüstüsü kimi bir çox təsirlə qarşılaşdıqda, axşam saatlarında oyanaraq əsəbi olur və səbəbsiz ağlamağa başlayır. 5-ci ayın sonunda körpə bu stimulların və kolik uclarının öhdəsindən gəlməyə başlayır.\nQidalanma: Şüşə qabda üfüqi vəziyyətdə qidalanma və bəsləndikdən sonra qaz çıxarmaq uşaq kolikasına səbəb ola bilər. İlk 6 ayda yalnız ana südü ilə qidalanmaq kolik üçün ən vacib qoruyucu amildir.\nMədə-bağırsaq faktorları: Xüsusilə uşaq yeməyi ilə qidalanan körpələrdə görülən qida allergiyası, "laktoza malabsorbsiyası" və "qastroezofagus reflü" kimi amillər də kolikaya səbəb ola bilər.\nUşaq kolikasının müalicəsi nədir?\nUşaq kolikası üçün təsdiqlənmiş bir müalicə olmasa da, pəhriz, bitki çayları, farmakoloji müalicə, davranış müalicəsi kimi üsullardan istifadə olunur. Bu metodlar arasında davranış terapiyası ən etibarlı olandır.


Mezoterapiya Nədir və Hansı Faydaları vardır? - Antiage\nNarmina Balabayli\tNoyabr 13, 2019 0Comments\nİynə vasitəsilə damarlara vurulan dərmanlar və ya ağız vasitəsilə qəbul edilən vitaminlər bədənin hər yerinə çatmaya bilər. Bədənin bir hissəsində problem yaranarsa, həmin hissəni müalicə etmək üçün damara vurulan dərman problemli hissəyə çatmadan bədəndən atıla bilər. Və yaxud qəbul edilən vitaminlər həzm sistemində yox ola bilər. Vitaminlərin və mineralların lazımi hissəyə lazımi vaxtda çatdırılması üçün mezoterapiyadan istifadə olunur. Mezoterapiya dəri daxilinə və dərinin alt təbəqəsinə vitamin, mineral, ferment və dərmanların mikro iynə vasitəsilə yeridilməsi prosesidir. Mezoterapiya vasitəsilə bədənə yeridilən dərmanlar birbaşa problemli hissəyə nüfuz edir və problem olmayan orqanlara heç bir lazımsız təsir göstərmir. Bu üsulla edilən müalicə daha effektiv nəticə göstərir və dərmanların həddindən artıq istifadəsinə imkan vermir.\nNiyə Mezoterapiyaya Üstünlük Verilir?\nSon dövrlərdə qadınlar arasında mezoterapiyaya maraq getdikcə çoxalır. Səbəb odur ki, qadınlar kosmetik prosedurlar haqqında araşdırmağı və ən effektiv vasitələrdən faydalanmağı sevirlər. Qadınlar dərilərinin cavan və təravətli qalması üçün bir çox kosmetik vasitələrdən istifadə edirlər. Mezoterapiyanın cavanlaşdırıcı gücü qadınların diqqətini cəlb etmiş və onları bu üsuldan daha çox istifadə etməyə həvəsləndirmişdir. Mezoterapiyadan istifadə qadınların dərisini cavanlaşdırır, qidalandırır və dərinin təbii elastikliyini qoruyub saxlayır.\nMütəxəssislər bildirir ki, məsələn, krem və ya qidalandırıcı maskalar gözlənildiyi kimi effektiv deyil. Çünki onlar dərinin üzərinə tətbiq edilsə də, o maddələrin çox cüzi hissəsi dərinin alt qatlarına çatır. Eyni miqdarda qidalandırıcı maddələr dəri altına mezoterapiyadan istifadə üsulu ilə yeridilsə, bu öz effektini tez bir zamanda göstərər. Bundan əlavə, mezoterapiya xidmətindən istifadə dərinin alt qatlarında hollogenlər yaradaraq dərin və səthdə olan qırışların tezliklə yoxa çıxmasına səbəb olur. Bu, həmçinin dərini hamarlaşdırır.\nHər hansı mineralı, dərmanı, və vitaminləri mezoterapiyadan istifadə ilə dərinin alt qatlarına yeritdikdə, həmin maddələr ləng sovrulur. Belə ki, maddələrin sovrulması üzün müddət çəkir və bu da dərinin altındakı problemli hissənin yavaş və effektli müalicəsini təmin edir. Bundan əlavə, heç bir dərman və vitamin tullantısına yol vermədən lazım olan miqdar dəri altına ötürülür. Mezoterapiyadan istifadə zamanı qəbul edilmiş maddələr yalnız problemli hissələrə təsir edir və lazım olmayan hissələrə heç bir əlavə təsiri olmur. Həmçinin, mezoterapiya qan dövranına birbaşa təsir etməklə dəri hüceyrələrinin fəaliyyətini stimullaşdırır. Dəriyə maddələrin birbaşa yeridilməsi hüceyrələrin balansına müsbət təsir göstərir və qida maddələrinin uzun müddətli təminatını asanlaşdırır.\nMezoterapiyadan istifadə üsulu ilə qida maddələri dəri altına inyeksiya edilərkən, dəri tonusu effektiv şəkildə bərpa olunur. Bu üsul dərinin cavanlaşması və hamarlaşmasına xidmət edir. Həmçinin, mezoterapiyadan istifadə zamanı dəri altına yeridilən maddələr təbiidir və orqanikdir. Mütəxəssislər sintetik maddələrin istifadəsindən maksimum şəkildə yayınırlar və imtina edirlər. Səbəb isə odur ki, sintetik maddələrin dəri altına yeridilməsi tibbi cəhətdən yolverilməzdir. Yalnız təbii maddələrdən və vitaminlərdən istifadə ilə mezoterapiyanı düzgün şəkildə tətbiq etmək olar. Buna görə də, mezoterapiyadan istifadə tam təhlükəsizdir. Bu üsulla mütəxəssislər tərəfindən dəriyə yeridilən qida maddələri dərini cavanlaşdırır və qidalandırır. Müxtəlif təbii maddələri və vitaminləri qarışdıraraq daha faydalı sintezlər əldə etmək olar.\nMezoterapiya Kimlərə Tətbiq Oluna Bilər?\nHamilələr, şəkərli diabet xəstələri, iflic keçirmişlər, qan laxtalanması problemi olanlar, xərçəng xəstələri və dərman qəbul edən ürək xəstələri mezoterapiyadan istifadə edə bilməz. Bunlar xaricində, istənilən yaşda olan istər kişi, istərsə də qadına, bu metod təhlükəsiz şəkildə, həkim məsləhəti ilə tətbiq oluna bilər. Üz qırışları, artıq çəkilər, sellülit, yağlanma, və saç tökülməsindən əziyyət çəkən insanlar mezoterapiyadan istifadə edə bilərlər. Mezoterapiyadan istifadə bu kimi problemləri olan insanları mütəxəssisin köməyi ilə effektiv şəkildə sağalda bilər. Halbuki, mezoterapiyanın təsiri ilk seansda özünü göstərmir. Ortalama 2-3 seansdan sonra mezoterapiyanın effektləri özünü göstərir. Xəstəlik növündən və insanın bədən göstəricilərindın asılı olaraq mezoterapiyanın təsir müddəti dəyişkəndir.\nMəsələn, sellülit problemi olan insanlar mezoterapiyayla müalicə edildikdə uğurlu nəticələr iki ay sonra əldə edilir. Effektli nəticənin əldə olunması yalnız mezoterapiyadan asılı deyildir. Müalicə proseduru bitdikdən sonra xəstə qida rasionuna və idman vərdişlərinə diqqət etməlidir ki, mezoterapiyadan maksimum faydalana bilsin. Bundan əlavə, dəridə yaranan qırışlardan əziyyət çəkənlərə mezoterapiyadan istifadə xüsusi sağaldıcı təsir göstərir. Bu metod bütün dəri növləri üçün faydalı və effektivdir. Bu müalicə üsulu üz, gözlər, boyun və əllərə rahatlıqla tətbiq oluna bilər. Mezoterapiyadan istifadə dərinin alt təbəqələrində nəmləndirmə funksiyasını yerinə yetirir. Bu müalicə vasitəsi həmçinin yeni qırışların yaranmasına mane olur, üz dərisinin parlaqlığını artırır, və dəri hüceyrələrinin elastikliyini artırır. Faydalı maddələrin bu infuziyası dərini qidalandırır və cavanlaşdırır.\nMezoterapiya bədənin müxtəlif hissələrinə müxtəlif növ müalicələr üçün tətbiq oluna bilər. Müalicə müddəti ortalama 30 dəqiqədir və proses tam ağrısız keçir. Halbuki, mezoterapiyanın tətbiqindən sonra dəridə kiçik qıcıqlanmalar və narahatlıqlar ola bilər. Mütəxəssis və ya həkim məsləhəti ilə bu narahatlıqlar krem və ya digər vasitələrlə rahatlıqla aradan qaldırıla bilər. Mezoterapiyanın müxtəlif növləri vardır və hər üsulun özünəməxsus faydaları vardır.\nMezoterapiyadan istifadə ilə üz dərisinin cavanlaşmasında effektiv nəticələr əldə etmək olar. Mezoterapiya üzü cavanlaşdırır və üz dərisini təravətləndirir. Belə ki, dəri rəngində solğunluq hiss olunduğu anda mezoterapiyanın tətbiqinə başlanmalıdır. Üz dərisinin parlaqlığının bərpası üçün bu müalicə üsulu əvəzedilməzdir. Mezoterapiyadan istifadə zamanı, qidalandırıcı maddələr dərinin alt qatlarına nüfuz edərək hüceyrə toxumalarının bərpasını təmin edir. Kolagen və elastin turşularının üz dərisinə yeridilməsi qırışları aradan qaldırır və dərini hamarlaşdırır.\nMezoterapiyanın dəri dartılması metodundan da istifadə olunur. Bu metodun tətbiqi zamanı, turşu və vitaminlərin qarışığından hazırlanan kokteyl dəri tonusunu bərpa edir, üzün təravətliliyini artırır, və dəri rəngini yaxşılaşdırır. Bu üsul qadınlar və mütəxəssislər arasında həmçinin mezoliftinq kimi də tanınır. Ümumiyyətlə, mezoterapiyanın tətbiqi bütün dəri növləri üçün uyğundur. Lakin, hər bir insan öz həkimindən bu barədə individual məsləhət almalıdır.\nSaç tökülməsi xəstəliyi olan insanlar üçün saç mezoterapiyası çox faydalı nəticələr verir. Belə ki, əgər insanın saçları bir az və ya tamamilə tökülürsə, mezoterapiyadan effektiv müalicə metodu kimi istifadə oluna bilər. Həkim xəstə üçün individual olaraq diaqnoz qoymalı və mezoterapiyanın üsulu, vitamin kokteylinin tərkibi, və neçə seansda tətbiq olunacağına dair qərar verməlidir. Saç üçün mezoterapiyanın tətbiqi öz nəticəsini uzun və ya qısa müddətdə göstərə bilər. Bu xəstəliyin dərəcəsinə və insanın dəri növünə dəyişir.\nMezoterapiyanın köməyi ilə saç dərisinə yeridilən qidalandırıcı maddələr saç kökünü gücləndirir və yeni saçların yaranmasına kömək edir. Mezoterapiyadan effektiv istifadə saç tökülməsi problemini aradan qaldırır, maddələr mübadiləsi və qan dövranını stimullaşdırır, nazik saçları qalınlaşdrırır və onları gücləndirir. Bundan əlavə, bu metod saçın seyrəkləşmiş hissələrini bərpa edir və saçları daha da möhkəmləndirir. Saça effektiv qulluq üçün mezoterapiya ən yaxşı müalicə metodlarından biridir.\nArıqlamağın və artıq çəkiləri atmağın tək yolu idmanla məşqul olmaq və ya pəhriz deyil. Bunun daha az əziyyətli və daha çox effektiv üsulları vardır. İş və ya dərs rejiminin yaratdığı çətinliklər səbəbindən, insanlar mütəmadi idman və ya pəhrizə diqqət ayıra bilmir. Buna görə də, son dövrlərdə mezoterapiyadan arıqlamaq üçün geniş şəkildə istifadə olunur.\nBelə ki, bədənin müxtəlif nahiyələrində dəri altına mikro iynələr vasitəsilə xüsusi maddələr yeridilir. Bu maddələr piy yaradan və artıq çəkilərə səbəb olan piqmentləri məhv edir və effektiv arıqlamaya və çəki atmağa şərait yaradır. Lakin, hər bir şəxs çəki atmaq üçün mezoterapiyanın tətbiqindən əvvəl həkim və ya mütəxəssisdən detallı şəkildə təlimatlar almalıdır. Dəriyə yeridiləcək maddələr toplusunun tərkibinin düzgün şəkildə müəyyən edilməsi çox vacibdir.\nMezoterapiyanın tətbiqi bədəndə olan artıq toksinləri atır, qan dövranını stimullaşdırır, və immuniteti gücləndirir. Mezoterapiyayla arıqlamanın digər metodlara nisbətən üstün cəhəti odur ki, mezoterapiya öz effektini daha tez müddətdə göstərərək vaxt və pul itkisinin qarşısını alır.\nMezoterapiya üz dərisinin cavanlaşmasını, üz qırışlarının aradan qaldırılmasını, bədəndən artıq çəkilərin atılmasını, tökülmüş saçların bərpasını və dolğunlaşmasını ağrısız şəkildə təmin edir. Əgər hər bir insan mezoterapiyadan maksimum şəkildə faydalanmaq istəyirsə, prosedurdan öncə həkim və ya mütəxəssisdən məsləhət almalıdır. Yuxarıda qeyd edilmiş istisnalar nəzərə alınmaqla, mezoterapiya həkim məsləhəti ilə sağlam insanların bədəninə, saç nahiyəsinə, üz hissəsinə və digər hissələrə tətbiq oluna bilər.\nTaqlar: dəriyə qulluq mesotherapy Mezoterapiya


“Bəzən mənə deyirlər ki, sən gör nə qədər dəyişmisən…” – Rauf Arifoğlu » Manevr.az\nNəticəsi ləğv edilən 35 saylı Xətai üçüncü seçki dairəsindən deputatlığa namizəd, “Yeni Müsavat” qəzetinin baş redaktoru Rauf Arifoğlu BBC Azərbaycancaya müsahibəsində maraqlı açıqlamalar verib.\nManevr.az xəbər verir ki, o parlament seçkilərində iştirakının səbəbləri haqda danışıb, bildirib ki, Ramiz Mehdiyev olmadığı üçün bu seçkiyə ürəklə qatılıb. “Dəyişiklik havasına görə seçkilərə qatıldım. Sabotajçılarla, Eldar Mahmudovun müqavimətilə rastlaşdım. Bütün müqavimətləri aşdım, çox yüksək nəticə əldə etdim. Amma ondan sonrakı prosesə cavabdeh deyiləm”.\nR. Arifoğlu deyib ki, o seçkinin nəticələri ilə razı deyil, lakin buna baxmayaraq, küçəyə çıxıb etiraz etmək fikrində deyil:\n“Bəzən mənə deyirlər ki, sən 2005-ci ildə belə demisən, video da qoyurlar, sonra da 2015-ci ildəki videoları yan-yana qoyurlar ki, sən gör nə qədər dəyişmisən. Adamlar anlamırlar ki, 1-ci sinifə gedən şagird 10 il sonra onuncu sinifdə oxuyur….\nMəndən isə tələb olunur ki, sən 2005-də nə demisənsə, onu söylə. Və siyasət adamından olan gözləntilər bir mürşiddən, təriqət liderindən gözlənilən tələblərdir: Dəyişmə, nə demisənsə, onu de, harada olmusansa, orada ol…”./yeni sabah


2012-01-22, 6:35 AM\nŞƏRİƏTDƏ BƏZİ YERLƏRDƏ NAMƏHRƏMƏ BAXMAQ İSTİSNAOLUNUB\nQuran ayələrindən və İmam Səccadın (əleyhissəlam) «Hüquq risaləsi» kitabından aydın oldu ki, Allahın haram buyurduğu şeylərə baxmaq olmaz və onlara göz yummaq lazımdır. İndi də elə mövqeiyyətlərə işarə edək ki, şəriətdə o halda naməhrəmə baxmaq istisna olunub. O yerlərdən biri də insanın həmin naməhrəmləevlənmək istədiyi vaxtdır. «Vəsail-Şiə" kitabında həmin mövzuda İmam Baqir (əleyhissəlam)-dan nəql olunur:\n«Kişi qadınla evlənmək fikrində olsa, onun üzünə və biləklərinə baxmağın eybi yoxdur.»(«Vəsailüş-Şiə». 14-cü cild. səh-172. )\nÜçüncü rəvayətdə ravi yazır: İmam Sadiq (əleyhissəlam)-a ərz etdim: Bir nəfər kişi bir qadınla evlənmək istəyir. Diqqətlə ona nəzər edir, üzündən və arxasından baxır. Bu işə nə deyirsən? Həzrət buyurur: Əgər onunla evlənmək niyyətindədirsə, üzünə və arxa tərəfdən baxmağın eybi yoxdur.»(«Vəsailüş-Şiə». 14-cü cild. səh-60. )\n«Əbi Həmzə Somali, İmam Baqir (əleyhissəlam)-dan nəql edir ki, Həzrətdən soruşdum: Müsəlman qadınlardan birisi xəstələnsə və ya bədənində xəsarət olsa, yaxud sınıqlıq olsa, özü də elə bir yerdə olsa ki, ora baxmaq haramdır, həmçinin, həmin sahədə kişi həkim qadın həkimdən savadlı olsa, icazə var ki, kişi həkim qadının bəzi yerlərinə baxsın?\nHəzrət cavabında buyurur: Zəruri vaxtda eybi yoxdur. Əgər qadın istəyirsə, kişi onu müalicə edə bilər.»(Vəsail-Şiə. 14-cü cild. səh-172. )\nƏHLİ-ZİMMƏ(Kafir olub müsəlman ölkəsində yaşayan yahudi və ya xaçpərəst qadınlar. ) VƏ SƏHRALARDA YAŞAYAN KÖÇƏRİ QADINLARA BAXMAQ\n«Zimmə əhlindən olan qadınların saçlarına və əllərinə baxmağın eybi yoxdur.»(Vəsail-Şiə. 14-cü cild. səh-149)\nİmam Səccad (əleyhissəlam) buyurur: «Baxmalı şeylərdən ibrət almaq lazımdır. Çünki, göz ibrətlərə tərəf açılmış qapıdır. İnsanın baxış növlərindən biri də onun ibrət almasına səbəb olan ibrətamiz baxışıdır. Belə baxışın insana faydası var. Harun İmam Rza (əleyhissəlam)-a yazır: Qısa bəyanla mənə moizə et! Həzrət cavabında yazır: Elə bir şey yoxdur ki, sənin gözün ona düşsün vəsəndən ötrü onda ibrət və nəsihət olmasın.»(Səfinətül-bihar, 2-ci cild, səh-146.)\n«İbrət götürməli şeylər çoxdur. Lakin, ibrət götürən azdır.»(Səfinətül-bihar, 2-ci cild, səh-146.)Başqa hədisdə Həzrət buyurur:\nRəvayətlərdən birində nəql olunur ki, Əmirəl-möminin Əli (əleyhissəlam) Mədain şəhərindən keçəndə, Kəsranın yerdə qalan əsərlərini müşahidə edir. Onun qalaları uçub yerə yapışmaq üzrə idi. Həzrətin əshabından birisi, şair ibni Yəfur Yəməninin yazdığı şeri xatırlayır:\n«Küləklər onların yerdə qalan əşyalarının üzərindən əsirlər. (onların qəsrlərindən küləyin səsindən başqa bir şey qulağa dəymir). Sanki hamısının vədə olunmuş yerləri var və hamısı o yerə gediblər!»\nƏmirəl-möminin Əli (əleyhissəlam) buyurur: Nəyə görə bu ayələri tilavət etmirsiniz?\n«Onlar özlərindən sonra neçə-neçə bağlar, çeşmələr qoyub getdilər, neçə-neçə əkinlər, gözəl yerlər, möhtəşəm qəsrlər və zövq aldıqları neçə-neçə nemətləri (tərk etdilər). Onları belə cəzalandırdıq və sərvətlərinə, mülklərinə başqalarını varis etdik. Bunlardan ötrü nə göy, nə də yer ağladı. Onlara möhlət də verilmədi.»(Duxan surəsi 25-29. )\nİMAM ƏLİYYƏ- NƏQİ (ƏLEYHİSSALAM) VƏ XƏLİFƏ MÜTƏVƏKKİL\nTarixçi Məsudi yazır: Mütəvəkkilin məmurları İmam Əliyyən-Nəqinin (əleyhissəlam) evinə tökülüb, axtarışdan bir şey tapmadıqlarını Mütəvəkkilə xəbər verdilər. O, məclisdə şərab içib məst olmuşdu. Göstəriş verir ki, İmamı öz evindən onun yanına gətirsinlər. Həzrəti gətirirlər. O, İmama (əleyhissəlam) ehtiram göstərib yanında otuzdurur, ona şərab camını təklif edir. Həzrət buyurur: Şərab, heç vaxt mənim canıma və ətimə daxil olmayıb. Məni üzürlü hesab et. Mütəvəkkil dedi: Mənə şer oxu! Həzrət buyurdu: Mənim şerlə o qədər də ünsiyyətim yoxdur. O israr edir. Həzrət bu məzmunda şer buyurur:\n"Bir müddət uca qəsrlərdə yaşadılar, onların qorunması özlərinin əsgərlərinin boynunda idi. Lakin, uca qüllələr, onlara fayda vermədi. Azad və izzətlə yaşadıqları qalalardan endilər, qəbir çökəkliklərində məskun oldular. Necə də pis yerə düşdülər. Nida edən, onların dəfnindən sonra car çəkdi: Onların tacları və zinətləri və qol bağları hara getdi? Gülər üzlər necə oldu? Unuduldular və itdilər. Bu vaxt qəbirdən bir səs ucalır: O üzlər qurd-quşlara yem oldular. Çox günləri yeyib-içdilər. Halbuki, günlərin birində özləri yeyilmiş olub, xırdalandılar.(Müntəhal-amal, 2-ci cild, səh-400. )\nMütəvəkkil bu şeri eşitcək elə göz yaşları tökdü ki, nəql olunduğuna görə şərab camını yerə vurur.\n«Bu Yerusəlimin başının skeletidir. Min il hökumətlik etdi. Min şəhəri abad etdi. Min cavan qızla evləndi. Axırı bura çatdı ki, torpaq mənzili və qurd-quşlala ünsiyyətdə oldu. Hər kim məni görsə, dünyaya aldanmaz!»(İnsanı tanımaq, kitabından. )Budur ibrətamiz baxışlar.\nGöz, iki qisimdən təşkil olunub. Birinci, cüzi hissələr, ikinci, göz yumrusu. Cüzi hissələr bunlardır:\n1. Gözün hədəqəsi: Çoxlu xırda sümüklər birləşib, gözün lətif və sirli kürəsi üçün möhkəm bir sandıqça əmələ gətiriblər. Göz onun içərisində məhfuzdur. Belə bir həssas mövcuddan ötrü möhkəm qutu lazımdır. Adı çəkilən sümüklər, yuxarı qisimdən alının sümüyünə, aşağıdan, yanaq sümüyünə, xaricdən gicgah sümüyünə, daxildən isə burun sümüyünə yaxın yerə birləşmişdir.\n3. Kipriklər. Göz örtüklərinin ucunda, münəzzəm şəkildə düzülmüş toz-torpağın gözə girməsinə mane olur. Şiddətli nur müqabilində müqavimət göstərir və onun şiddətindən azaldır. Göz qapaqlarının yanında vəzilər var ki, göz qapaqlarını və kiprikləri yaxşı şəkildə saxlamaqdan ötrü maye ixrac edirlər. Bununla da, gözün suyu adi halda öz-özünə gözə tökülmür, həmçinin, göz qapaqlarının bir-birinə birləşdiyi vaxt insana əziyyət etməməsinə də təsiri var.\n4. Gözü hərəkətə gətirən əzələlər. Gözün əşyalardan asan və sürətlə şəkil götürməsinə görə və göz kürəsi çoxlu hərəkətləri ilə bu həyati vəzifəni yerinə yetirməkdən ötrü altı əzələ onun ətrafını tutmuşdur. Bununla da gözün müxtəlif cəhətlərə, yəni yuxarıya, aşağıya, sağa və sola, daxilə və xaricə hərəkətləri təmin olunur.\n5. Qaş. Gözlərin yuxarı pərdəsinin yuxarısında, münəzzəm şəkildə tüklər dəstəsi bitmiş, gözəllik əlamətindən əlavə, tərin gözün içinə düşməsinin də qarşısını alır. Həmçinin, nurun, xüsusilə yuxarı tərəfdən gözə düşən nurun şiddətini azaldıb orta səviyyədə olmasına çox böyük təsir edir.\nŞəkilçəkən aparatın qarşıda dairəvi xırda gözlüyü və həssas şüşəsi olub, onun daxilində qərar tutduğu kimi, gözün də möhkəm bir cildi var ki, daxilində çox zərif və həssas bir əza yerləşir. Bu pərdədən görünən miqdar, həmin gözün ağıdır. Həmçinin, qarşı tərəfdə bu ağlıq, bir qədər irəli çıxmış nazik və şəffafdır. Bununla da, bu qismət "səlbiyyə" pərdəsinin doqquzda biri qədərdir. Elmi termində ona, "qərniyyə "deyilir. "Səlbiyyə”nin arxasında, gözün kürəsinə daxil olan görmə əsəb sistemi qərar tutur. Bu zərif pərdə tibbi terminlərdə "göz qabı" adlanır. O qədər möhkəmdir ki, yalnız, bıçaqla möhkəm vurmaqla parə ola bilər. Həkimlər cərrahiyyə zamanı burda iti bıçaqdan istifadə edirlər.\nO, nazik və zərif bir pərdə olub "səlbiyyə" örtüyünün daxilini tamamilə örtür. Çoxlu damarları var. Onun əssas vəzifəsi gözün qidalanmasını təmin etməkdir. Uşaqlıq pərdəsinə oxşar olduğuna görə ona "müşəymiyyə" deyirlər.\nBu pərdənin ön qisməti, "ənbiyyə"adlanır. Surət və rənginə görə fərqlidir. Yəni, surət cəhətdən enli və uzundur. Belə bir şəkildə olması səbəb olur ki, gözün bu qisməti "zülaliyyə"adlı maye ilə dolu olsun. Rəng cəhətdən çox vaxt qara olur. Bu da gözün qarasını təşkil edir. Bəzilərində yaşıl və göy vücuda kimi gözə dəyir. "Ənbiyyə" qismətinin ortasında təxminən, 3-6 millimetrdə olan "mərdumək" adlı deşik vardır. Bu deşiyin ağzının genişliyi nurun müqabilində az və çox olması ilə fərqlənir. Yəni, nur nə qədər şiddətli olsa, ağız yığılır və nə qədər zəif olsa, ağız genişlənir. Özü tənzimlənən bu əməllə, nurun gözə hansı miqdarda daxil olması müəyyənləşir. Əslində, fotoaparatın diafraqması kimidir. Fərq budur ki, bu əməl, gözdə öz-özünə tənzim olunur. Əllə tənzimləməyə ehtiyac yoxdur. Bu deşik, ona görə "mərdumək" adlanır ki, iki nəfər bir-birinin müqabilində durduqda, gözlərinin içində bir-birinin şəkillərini görürlər. İnsanda "mərdumək" girdə olub, həmişə qaradır. Çünki, onun arxasında qaranlıq mühit var. Lakin, heyvanlarda müxtəlif rənglərdədir.\n"Şəbəkiyyə", "müşəymiyyə" pərdəsinin arasında olub, lətif və həssasdır. Pəncərəyə oxşar olduğuna görə ona bu adı veriblər. Şəbəkiyyə, əsəb pərdəsidir. Yəni, görmə əsəb sistemlərinin ardına birləşib və məğzə bağlıdır. Arxa qismətində, iki müşəxxəs nöqtə var. Birincisi, gözün görmə əsəb sistemlərinin daxil olduğu kor nöqtə, ikincisi, sarı rəngli "sarı ləkə"adlı yumurtavari nöqtə. Əşyaların şəkli əvvəlcə bu nöqtənin üzərində öz əksini tapıb sonradan oradan məğzə ötürülür.\nBildiyimiz kimi işıq qanunlarından biri odur ki, işıq, nazik mühitdən qalın mühitə keçdikdə dəyişir. Bu dəyişikliyə "nurun sınması" deyilir. Həmin qanuna əsasən, həcmi az olan yerdə olan nur, belə bir nisbətən qalın yerə düşdükdə, yəni, zülalın içinə düşdükdə, "işıq sınması" alınır. Bu da şəklin şəbəkiyyəyə verilməsini hazırlayır.\nGözün qarası adlanan bu üzv, camid və şəffaf olub, adi mikroskoplara oxşayır. 1,4 millimetr olmaqla, gözün ikinci pərdəsinin, yəni, ənbiyyə pərdəsinin arxasında qərar tutmuşdur. Mərkəzi qisməti ətraf tərəflərdən möhkəmdir. Üzünü şəffaf pərdə örtmüşdür. Həmçinin, ətrafında onun şəklinin dəyişməsinə səbəb olan əzələlər yerləşmişdir.\nBu üzvün, gözə düşən işığın sınması və cisimlərin şəklini sarı ləkənin üzərinə verməsində mühüm rolu vardır. Çünki, bütün şəkillər müəyyən bir nöqtəyə düşməlidir. Başqa tərəfdən bilirik ki, bütün cismlər gözün qarası ilə eyni fasilədə olmayıb əksinə, bəziləri yaxın, bəziləri isə uzaqdırlar. Bu halətdə gözün qarası, cisimlərin yaxın və uzaqlığını tənzimləyib uyğun şəkildə şəbəkiyyəyə ötürür. Uyğunlaşdırmaq adlanan bu əməl, asanlıq və qəribə sürətlə baş verir.\nFiziki cəhətdən şəkil çəkənlə göz arasında oxşarlıq vardır. Şəkil çəkəndə, təsvir ölçülər vasitəsilə lentin üzərinə cəm olunur. Gözün bəzi əzaları da ölçü kimi əşyaların təsvirini sarı şəbəkiyyə üzərinə cəmləşdirir.\nTəbii halda əşyaların təsviri gözün şəbəkiyyəsinin üzərinə düşür. Bəzən əşyanın təsviri şəbəkiyyənin üzərinə düz düşmür. Qabaq yaxud, arxa qismətə düşür. Əgər əşyanın təsviri şəbəkiyyənin əvvəlinə düşərsə, göz yaxın görən və əgər onun arxasına düşərsə göz uzaq görən olur.\nBəzi göz xəstəliklərindən: Mirvarid suyu, ratarakt, kədurət qərniyyə, göz vərəmi və s. adlarını qeyd etmək olar.


Yeni obraz yaratmaqla həyat tərzimizi dəyişək. – Yeni dünyaya qapılar açılır!\nYeni dünyaya qapılar açılır!\n“Həyat səni dəyişməsin! Sən həyatını dəyiş!” P.İ.\nYeni dünyaya qapılar açılır…\nProyekt və müəllif haqqında\nDepressiyadan çıxa bilmirəm…\nHəyatda məqsədimi tapa bilmirəm…\nƏhval-ruhiyyəm həmişə pis olur…\nSevgidə bəxtim gətirmir…\nAilədə problemlər var…\nPulsuzluqdan əziyyət çəkirəm…\nBilmirəm mənə nə olub…\nInsanlarla münasibət qura bilmirəm..\nHəyatım çox rəngsizdir…\nXarici görünüşüm məni narahat edir…\nUğur qazana bilmirəm…\nYeni dünyaya qapılar açılır!!!\nProblem nədir və problemlərdən necə qurtulmalıyıq???\nDüşüncə gücü nədir və nələrə qadirdir???\nIstəklərimizi düşüncələrimizlə necə gerçəkləşdirək? Cazibə qanunu\nIstəklərimizi daha tez necə əldə edə bilərik? Vibrasiya qanunu.\nTravmaları, pis xatirələri, kodları, blokları və qurğuları şüur altından necə temizləyək? “Hoo`ponopono\nYeni obraz yaratmaqla həyat tərzimizi dəyişək.\nPul qazanmağın sirrləri… “Mən varlıyam”\nPul üçün affirmasiya\nSevgi üçün affirmasiya\nUğur üçün affirmasiya\nXoşbəxtlik üçün affirmasiya\nMəqsəd üçün affirmasiya\nŞəfa üçün affirmasiya\nÖzünə güvən üçün affirmasiya\nÖzünü bağışlamaqçün affirmasiya\nKaryera üçün affiramsiya\nİnkişaf üçün affirmasiya\nDaxilimizdəki uşaqla görüş\nŞüur altını təmizləməkçün meditasiya\nHome / Bloq / Yeni obraz yaratmaqla həyat tərzimizi dəyişək.\nBəzi insanlar illər ərzində alışdıqları həyatı dəyişməyə qorxurlar. Və ya tənbəllik edirlər. Özlərinə komfort zonası yaradırlar və zombi kimi yaşamağa davam edirlər. Yalnız ciddi problemlər yarandıqda bir az etiraz edirlər və yenə də özlərini aldadaraq keçmişlə yaşamağı daha üstün tuturlar.\nBunun əsas səbəbi insanlarda özünə güvən və özünü qiymətləndirmə kimi vacib xüsusiyyətlərin formalaşmamasıdır. Bu cür insanlar özlərini aldatmaqla yanaşı başqalarının da həyatına təsir edirlər və beləliklə də bu prinsipi zəncirvari şəkildə nəsildən nəslə ötürürlər. Belə insanlar problemlə yaşamağa o qədər alışırlar ki, əsl həyatın məhz bu olduğuna inanırlar. Inandıqları kimi də yaşayırlar. Çünki, insanın reallığı onun inandıqlarıdır.\nBəzi insanlar isə, özlərinə dəyər verirlər. Və artıq şüurlu şəkildə dərk edirlər ki, onların layiq olduğu həyat bu deyil. Bu cür yaşamaqdan beziblər – xəstəlikdən, qururlarının daim taptanmağından, alçalmaqdan, əsarətdən, pulsuzluqdan, hər gün eyni şeyləri yaşamaqdan və s. müxtəlif problemlərdən.\nDaha yaxşı həyat istəyillər, xoşbəxt yaşamaq istəyillər. Özləri həyatda nəyəsə nail olmaq istəyillər. Əlbəttə ki, bu hər bir insanın haqqıdır.\nArtıq sübut olunub ki, insanın həyatını onun şüuraltındakı proqramları idarə edir.\nBunu dərk edən insan qaranlıq tuneldən çıxmağa, paradiqmalarını dəyişməyə və həyatının geri qalan hissəsini daha gözəl yaşamağa qərar verər.\nBununçün insan öz üzərinə 100% məsuliyyət götürməli, şüur altı proqramlarını dəyişməyə, alışdığı komfort zonasından çıxmağa və yeni həyat səviyyəsinə keçməyə qərar verməlidir. Yalnız bundan sonra tunelin sonundakı işığı görə bilər. Və heç bir halda geriyə baxmadan, yalnız işığa doğru gedər. Yalnız bu zaman xoşbəxtlik, pul, sevgi, gözəllik, rifah, var-dövlət, sağlamlıq, səyahət, uğurlu iş və s.- istədiyi hər şeyi həyatdan alar.Ona əl çatmaz görünən bütün arzularına çatar.\nƏgər buna hazırsınızsa video çarxın altındakı linkə basın və üzv olun və ya telefon nomrələri ilə əlaqə saxlayaraq canlı seminarlara yazılın. Və bütün sirrləri əldə edin.\nYenidunya - Bütün hüquqlar qorunur. Powered by: AzernewMedia .


Qubad İbadoğlu ABŞ-da daha uzun müddət qalacaq - Report.az\nQubad İbadoğlu ABŞ-da daha uzun müddət qalacaq\n25 İyul, 2015 09:48\nBakı. 25 iyul. REPORT.AZ/ Azərbaycan Demokratiya və Rifah (ADR) Hərəkatının İdarə Heyətinin (İH) növbəti toplantısı keçirilib. Təşkilatdan “Report”a bildirilib ki, toplantıda görülmüş işlər haqqında məlumat verilib, ölkədəki ictimai-siyasi vəziyyət və qarşıda duran vəzifələr ətrafında müzakirələr aparılıb.\nGörülmüş işlər barədə danışan İH sədrinin I müavini Vurğun Əyyub və sədrin “İnkişaf və üzvlərlə iş üzrə” müavini Ellada Məmmədli ADR rəhbərliyinin Böyük Britaniya, ABŞ və Fransa səfirliklərinin təşkil etdikləri tədbirlərdə iştirakı və icra olunmuş cari işlər barədə məlumat veriblər. Sonra ADR İH-nin üzvü Taleh Əliyev ölkədəki mövcud ictimai-siyasi vəziyyət barədə məruzə edib.\nDaha sonra ADR Hərəkatının rəhbəri, hazırda ABŞ-da tədqiqat proqramına cəlb olunmuş Qubad İbadoğlunun İH üzvlərinə müraciəti oxunub. Müraciətdə ADR-in yarandığı dövrdən bugünə kimi görülən işlərlə bağlı İH üzvlərinin əməyini yüksək qiymətləndirən sədr gələcək fəaliyyətlərlə bağlı müəyyən mesajlar verib və hazırda məşğul olduğu proqramın uzadılması ilə bağlı ona təklif olunduğunu diqqətə çatdırıb. Müraciət ətrafında aparılan müzakirələr zamanı İH üzvləri sədrin təklifini müsbət qarşıladıqlarını qeyd ediblər.\nBundan sonra toplantının müzakirə hissəsi başlayıb. Azərbaycanın işğal olunmuş torpaqları ətrafında yaranmış son vəziyyətlə bağlı vurğulanıb ki, Qarabağ münaqişəsinin həlli istiqamətində fəallığın artması müşahidə edilir.\nSonda qarşıda duran məsələlər müzakirə olunub və icra ediləcək məsələlər barədə konkret tapşırıqlar verilib.


Azərbaycan qızları niyə əcnəbi ər axtarışındadır? - ARAŞDIRMA - Azinforum.az İnformasiya Portalı\nAna səhifə / Media / Azərbaycan qızları niyə əcnəbi ər axtarışındadır? – ARAŞDIRMA\nAzərbaycan qızları niyə əcnəbi ər axtarışındadır? – ARAŞDIRMA\nAilə, Qadın və Uşaq Problemləri üzrə Dövlət Komitəsinin informasiya şöbəsinin baş məsləhətçisi Aynur Veysəlovanın Sputnik verdiyi məlumata görə, 2016-cı ildə Azərbaycan Respublikasının vətəndaşı olan qadınlarla xarici ölkə vətəndaşı olan kişilər arasında nikahların sayı 1148, Azərbaycan Respublikasının vətəndaşı olan kişilərlə xarici ölkə vətəndaşı olan qadınlar arasında nikahların sayı 1121 olub.\nÖncəki Rusiya ilə anlaşmaq, İranı təsirsiz ünsürə çevirmək… – TƏHLİL\nNövbəti “Qafqaz əsiri”ndə yarım əsrlik əsirlik


Təhsil Nazirliyi xaricdə təhsil almaq istəyənlərə müraciət edib - VİDEO - Report.az\nNEFT $ 60.56\nTəhsil Nazirliyi xaricdə təhsil almaq istəyənlərə müraciət edib - VİDEO\nƏlavə məlumat üçün məsləhət saatlarında Təhsil Nazirliyi yanında Akkreditasiya və Nostrifikasiya İdarəsinə müraciət etmək olar 17 Avqust, 2016 17:33\nBakı. 17 avqust. REPORT.AZ/ Təhsil Nazirliyi xaricdə təhsil almaq istəyənlərə müraciət edib.\n“Report”un xəbərinə görə, müraciət mətnində qeyd olunur ki, xaricdə təhsil almaq istəyənlər seçəcəyi ali təhsil müəssisəsinin dövlət və ya beynəlxalq akkreditasiya qurumları tərəfindən tanınıb-tanınmadığı əvvəlcədən araşdırılmalıdır. Bunun üçün Enic-Naric onlayn şəbəkəsindən (www.enic-naric.net) istifadə edərək müvafiq ölkə üzrə tanınan ali təhsil müəssisələri haqqında məlumat əldə etmək olar (ENİC - İnformasiya Mərkəzlərinin Avropa Şəbəkəsi, NARİC – Akademik Tanınma üzrə Milli Mərkəzlər).\nBundan başqa, ali təhsil müəssisəsindən akkreditasiya sənədi tələb etmək də olar. Eyni zamanda, xaricdə təhsil almaq istəyənlərin aşağıdakılara diqqət yetirməsi vacibdir:\nDərslərə davamiyyət – təhsil müddətində normativlərə uyğun olaraq dərs məşğələlərində iştirak etməlisiniz;\nTədris dili üzrə bilik – tədris proqramını mənimsəyəcək qədər tədris dilini bilməlisiniz;\nTəhsil forması – bir ixtisas üzrə hər hansı təhsil formasına ölkəmizdə yol verilmirsə, başqa bir ixtisası seçməyiniz məqsədəuyğundur;\nTəhsil müddəti - əsassız olaraq bir tədris proqramını normativlərdən az müddətə bitirmək yolverilməzdir;\nBakalavriat və magistratura ixtisasları arasında uyğunluq – ölkəmizdə mövcud qanunvericiliyə əsasən magistratura bakalavriatın əsasən davamı olmalıdır;\nTəhsil sənədinin verdiyi hüquqlar – Əgər təhsil sənədinin alındığı ölkədə verilən akademik və ya peşə hüquqları məhduddursa (məsələn, növbəti təhsil pilləsində birbaşa davam etdirmək hüququ vermirsə) ölkəmizdə də həmin hüquq verilməyəcək;\nXaricdə təhsilinizi bitirdikdən sonra nə etməlisiniz?\nAli təhsil haqqında sənədlər tanınma üçün təqdim edilməmişdən əvvəl verildiyi ölkədə müvafiq qaydada leqallaşdırılmalıdır.\nBir qayda olaraq "Haaqa Konvensiyası"na qoşulan dövlətlərin ali təhsil haqqında sənədləri (diplom və ona əlavə) "apostil" möhürü ilə leqallaşdırılmalıdır.\nApostilin 3-cü bəndində rektorun imzasının, 4-cü bənddə isə universitetin möhürünün həqiqiliyi təsdiq olunur.\n"Haaqa Kovensiyası"na qoşulmayan xarici ölkələrdə alınan ali təhsil haqqında sənəd və ona əlavə sənədi verən ölkənin Təhsil Nazirliyində (və ya təhsilin keyfiyyətinə nəzarət edən səlahiyyətli qurumda) müvafiq qanunlara uyğun olaraq təsdiq edildikdən sonra Azərbaycanın sənədi verən ölkədəki səfirliyində (konsulluğunda) leqallaşdırılmalıdır.\nGöründüyü kimi sənəd əvvəl Birləşmiş Ərəb Əmirliklərinin qanunvericiliyinə uyğun Ali Təhsil və Elmi Araşdırmalar Nazirliyində, həmçinin BƏƏ Xarici İşlər Nazirliyində təsdiqləndikdən sonra ölkəmizin Dubay şəhərindəki konsulluğunda rəsmiləşdirilib.\nƏlavə məlumat üçün məsləhət saatlarında Təhsil Nazirliyi yanında Akkreditasiya və Nostrifikasiya İdarəsinə müraciət etmək olar (hər həftənin çərşənbə günü saat 16:00-17:00).


Qalib Azərbaycan fədakar vətəndaşlarının qədrini bilən güclü sosial dövlətdir - Veteninfo.Az\nQalib Azərbaycan fədakar vətəndaşlarının qədrini bilən güclü sosial dövlətdir\nHər bir dövlət və cəmiyyət üçün hərbi əməliyyatlarda iştirak edən şəxslərin müharibələrdən sonra mövcud durumu, şəhid və qazi ailələrinin sosial-psixoloji vəziyyəti önəmlidir. Bu əhəmiyyətli vəzifənin öhdəsindən məhz sözün əsl mənasında bütün parametrlərinə görə sosial dövlət kriteriyalarına cavab verən və siyasətində əsas amil vətəndaş olan dövlətlər gələ bilir.\nAzərbaycanda son 30 ildə olduğu kimi, Vətən müharibəsindən sonra da ölkəmizin suverenliyi, ərazi bütövlüyü uğrunda canını fəda etmiş şəhidlərimizin ailələrinə və müharibə iştirakçısı olmuş şəxslərə diqqət və qayğı yüksək səviyyədədir. Prezident İlham Əliyevin və Birinci vitse-prezident Mehriban Əliyevanın müvafiq göstərişlərinə əsasən dövlət qurumları və hökumətə etibarlı tərəf müqabili olan Heydər Əliyev Fondu bu kateqoriyadan olan insanların problemləri ilə yaxından maraqlanır, problemlərinin aradan qaldırılması üçün mütəmadi olaraq tədbirlər həyata keçirilir.\nPrezident İlham Əliyev tərəfindən bu istiqamətdə imzalanan Fərman və Sərəncamlar, Birinci vitse-prezident Mehriban Əliyevanın şəhid ailələrinə və müharibə əlillərinə mərhəməti, qayğısı çoxsaylı ailələrə böyük sevinc bəxş etməklə yanaşı, nümunəvi xarakter daşıyır, təqdirəlayiq hal kimi qiymətləndirilir. Bu qəbildən olan şəxslərin sosial ehtiyaclarının dövlət tərəfindən ödənilməsi, onların övladlarının təhsil haqqından azad edilməsi, eyni zamanda, bu insanların mənzil və avtomobillərlə təmin olunması da ölkə ictimaiyyəti tərəfindən yüksək minnətdarlıqla qarşılanır.\nBu qayğılı münasibətin növbəti təzahürü kimi, Azərbaycan Respublikasının Prezidenti İlham Əliyev və birinci xanım Mehriban Əliyeva avqustun 26-da Abşeron rayonunda şəhid ailələrinə, müharibə əlillərinə və Vətən müharibəsi qəhrəmanlarına mənzillərin və avtomobillərin təqdim olunması mərasimində iştirak ediblər. Elə həmin gün Azərbaycan Respublikasının Prezidenti İlham Əliyev və birinci xanım Mehriban Əliyeva Bakının Xətai rayonu ərazisində yeni yaradılan “Gənclik” parkının açılışında olublar.\nPrezident İlham Əliyev şəhid ailələri və Qarabağ qaziləri ilə görüşündə deyib ki, onlarla Vətən müharibəsindən əvvəlki görüşləriylə müqayisədə müharibədən sonra keçirdiyi görüşlərin ab-havasında fərq var: “Əgər əvvəlki illərdə biz hər zaman şəhidlərimizin xatirəsini yad edərək özümüzə söz verirdik ki, onların qisasını alacağıq, bu gün qürur hissi ilə deyə bilərik ki, şəhidlərimizin qanını yerdə qoymadıq, ədaləti bərpa etdik, düşməni torpağımızdan qovduq və müzəffər xalq kimi dünya tarixinə öz adımızı yazdırdıq”.\nVətən müharibəsindəki Qələbəmizin tarixi zəfərimiz olduğunu söyləyən Prezident İlham Əliyev xatırladıb ki, bu günə qədər bu kateqoriyadan olan 10 minə yaxın insan dövlət tərəfindən mənzillərlə, fərdi evlərlə təmin edilmişdir. Təkcə keçən il 1572 mənzil verilmişdir, bu il 3 minə yaxın mənzil veriləcəkdir. Bu günə qədər verilən maşınların sayı 7200-dür.\nXatırlatmağa dəyər ki, dövlət başçısının avqustun 25-də imzaladığı Sərəncam əsasında İkinci Qarabağ müharibəsində qəhrəmanlıq göstərmiş və qəhrəman adına layiq görülmüş şəxslər də mənzillərlə təmin ediləcək. Ölümündən sonra bu ada layiq görülmüş şəhidlərin ailələri də bu mənzillərə sahib olacaqlar.\nMüharibədən sonra 9 mindən çox insana sosial ödənişlər verilib. Orta hesabla hər insana iki ödəniş edilib. Protezə ehtiyacı olan 180 nəfərin 140-ı artıq protezlə təmin olunub. Müharibə dövründə öz əmlakını itirmiş insanlar üçün də minlərlə yeni ev tikilməkdədir.\nMüharibə dövründə Azərbaycan hərbçiləri həm peşəkarlıq, həm rəşadət, cəsarət, qəhrəmanlıq, eyni zamanda, fədakarlıq göstərir, sözün əsl mənasında, ölümə gedirdilər. “Şəhidlərimizin əziz xatirəsi hər birimiz üçün müqəddəsdir. Biz əməliyyatları planlaşdıranda, ilk növbədə, mümkün olan itkilər haqqında düşünürdük və müqayisə apardıqda Azərbaycan məhz buna görə az itki verib. Hər bir şəhidin həyatı təkrarolunmazdır, hər bir şəhidin həlak olması onun yaxınları, qohumları üçün faciədir, böyük bir dərddir”, – deyə dövlətimizin başçısı əlavə edib.\nƏlil və şəhid ailələrinin mənzil və məişət şəraitinin yaxşılaşdırılması Azərbaycan Prezidenti İlham Əliyev tərəfindən həyata keçirilən dövlət siyasətinin mühüm prioritetlərindən biridir. Prezident İlham Əliyevin 25 yanvar 2021-ci il tarixli Sərəncamına uyğun olaraq 2021-2025-ci illərdə şəhid ailələrinə və Qarabağ müharibəsi əlillərinə 11 min mənzil və fərdi evin verilməsi nəzərdə tutulub.\nEyni zamanda, dövlət başçısı tərəfindən imzalanan müvafiq fərman və sərəncamlara əsasən, əlillərə ödənilən pensiya və müavinətlərin məbləği davamlı olaraq artırılır, şəhid ailələri və qazilərin məşğulluq problemi aradan qaldırılır.\nXüsusi olaraq vurğulamaq gərəkdir ki, əlil vətəndaşlara dövlət qayğısının gücləndirilməsi siyasətinə uyğun olaraq Nazirlər Kabineti tərəfindən əlillərin sosial müdafiəsi ilə bağlı nəzərdə tutulmuş Dövlət Proqramının maliyyələşdirilməsi təmin olunub. “Sosial müavinətlərin məbləğinin artırılması haqqında”, “Müharibə əlillərinə Azərbaycan Respublikası Prezidentinin təqaüdü”nün artırılması və “Müharibə əlillərinə Azərbaycan Respublikası Prezidentinin təqaüdü”nün təsis edilməsi haqqında” Azərbaycan Respublikası Prezidentinin Fərmanları bu kateqoriyadan olan insanların rifah halının yaxşılaşdırılmasının və onlara göstərilən dövlətin dəstək və davamlı qayğının bariz nümunəsidir. Azərbaycan Respublikasının Prezidenti İlham Əliyevin 8 dekabr 2020-ci il tarixində “Azərbaycan Respublikasının ərazi bütövlüyünün müdafiəsi ilə əlaqədar yaralananların və şəhid ailələrinin təminatına dəstək fondunun yaradılması haqqında” Fərmanı ilə “YAŞAT” Fondunun təsis edilməsi də bu sahədə qəbul olunmuş əhəmiyyətli qərarlardan olmuşdur.


Zorlanan müəllimə erməni əsillidir? » Bizim analoqumuz yoxdur!\nZorlanan müəllimə erməni əsillidir?\nAnaloq.az 16-12-2016, 23:00\nBir müddət əvvəl Xəzər rayonu Şimal DRES qəsəbəsindəki 230 saylı orta məktəbdə direktor tərəfindən zorlandığını iddia edən, daha sonra isə işdən qovulan direktor müavini Ləman Babayeva başqa məktəbdə işə düzəlib.\nAzadfikir.com BakiPost-a istinadən xəbər verir ki, L. Babayeva Xəzər rayonu, Buzovna qəsəbəsində yerləşən nüfuzlu məktəblərdən birində – İftixar Tağıyev adına 26№-li tam orta məktəbdə işə başlayıb.\nƏldə etdiyimiz digər məlumatlarda deyilir ki, məktəbin kollektivi onun bura təyinat almasına etiraz edib. Müəllim və digər işçilər ərizə yazaraq narazılıqlarını ifadə ediblər, lakin ərizələri geri qaytarılıb.\nMəktəbdən L. Babayevanın işə düzəldiyi faktını saytımıza təsdiqləyiblər.\nXatırladaq ki, bir müddət öncə 230 nömrəli məktəbin direktoru Elşən Qafarov və müavini Ləman Babayeva zorlanma iddiası ilə mətbuatın gündəminə gəlmişdi. Belə ki, xanım müavin direktor E. Qafarov tərəfindən zorlandığını bildirirdi. Lakin bu fakt Xəzər rayon Prokurorluğu tərəfindən təsdiqlənməyib.\nMətbuatda yayılan məlumatlarda L. Babayevanın erməni əsilli olduğu da vurğulanırdı.Daha sonra isə təhsil naziri Mikayıl Cabbarovun əmri ilə Elşən Qafarov və Ləman Babayeva işdən qovulmuşdu.скачать dle 10.6фильмы бесплатно